text:
Préféktur di Jepang
Préféktur di Jepang nyaeta bagean-nasional sacara hukum, aya 47 préféktur nyaeta : hiji "metropolis" (都 to), Tokyo; hiji "circuit" (道 dō), Hokkaidō; dua préféktur urban (府 fu), Osaka jeung Kyoto; sarta 43 perfektur sejen (県 ken). Dina Basa Jepang, ilaharna disebut todōfuken (都道府県). Préféktur nyaeta pamarentahan nu leuwih gede ti kota, kacamatan, jeung desa. Unggal perfektur dipimpin ku gubernur sarta ngabogaan dewan wakil rakyat tunggal.
Sistim nu aya ayeuan ditangtukeun ku Pamarentahan Meiji dina Juli 1871 nu ngaleungitkeun sistim han tur nyieun sistim prefektur (廃藩置県 haihan-chiken). Sanajan mimitina aya leuwih 300 prefektur, saloba dina wilayah han samemehna, jumlana ngurangan jadi 72 dina tengah taun 1871, tur jadi 47 dina taun 1888. Hukum Otonomi Lokal dina taun 1947 mere kakuatan keur prefektur, keur milih gubernur jeung parlemen sorangan.
Dina taun 2003, Perdana Mentri Junichiro Koizumi ngusulkeun pamarentahan konsolidasi prefektur kana kira-kira 10 wewengkon nagara bagean. Rencana ieu sangkan unggal wewengkon ngabogaan otonomi leuwih gede tinimbang prefektur.
Dina Hukum Otonomi Lokal, unggal préféktur dibagi kana sub bagean kota (市 shi) jeung wilayah (郡 gun). Unggal wilayah saterusna dibagi kana kacamatan (町 chō atawa machi) sarta desa (村 son atawa mura). Hokkaido ngabogaan 14 subpréféktur sarta kantor cabang (支庁 shichō) préféktur. Sababaraha prefektur sejen oge boga kantor cabang keur mantuan fungsi administrasi di luar ibukota.
Daptar eusi
Tipe Préféktur[édit | sunting sumber]
To, dō, fu, jeung ken dibedakeun dumasar kana alesan sajarahna. Mimiti taun 1947, taya beda administrasi antara opat tipe ieu. Ilahar perfektur disebut ku ngaranna wungkul teu make ahiran iwal ti Hokkaido. Sanajan kitu, ahiran dipake keur ngabedakeun antara ngaran perfektur jeung kota mun duanana sarua. Upamana, Gifu-ken keur ngaran perfekturna, jeung Gifu-shi kota panggedena.
Fu (Osaka/Kyoto) jeung Ken[édit | sunting sumber]
Dina periode Edo, bakufu nyieun aturan zona bugyō (奉行支配地) sabudureun salapan kota gede di Jepang, jeung 302 aturan zona kacamatan (郡代支配地) keur nu sejenna. Basa pamarentahan Meiji mimiti nyieun sistim perfektur dina taun 1868, taun mimiti era Meiji, salapan zona bugyō tadi jadi fu, zona kacamatan jeung nu teu kaasup zona bugyo jadi ken: saterusna, dina taun 1871 pamarentahn nyieun Tokyo, Osaka, jeung Kyoto jadi fu, sedengkeun fu sejenna jadi ken. Salila Perang Dunya Kadua, dina 1943, Tokyo jadi to, hiji tipe anyar tina pseudo-préféktur (tempo di handap).
Samemeh Perang Dunya Kadua, aya hukum nu beda dipake antara fu jeung ken, tapi beda ieu dileungitkeun sanggeus perang, jeung dua tipe perfektuer ngabogaan fungsi nu sarua. Hasilna, dina Basa Inggirs teu ilahar ngabedakeun antara fu jeung ken, duanana disebut "perfektur."
Hokkaidō[édit | sunting sumber]
Watesan dō (sirkuit) aslina dipake keur wewengkon di Jepang, saperti Tokaidō jeung Saikaidō, tur sababaraha propinsi. Ditulis make Kanji keur "jalan" jeung mimiti dipake ku Kaisar Temmu.
Hokkaidō, dō nu dipake nepi ka kiwari, lain salah sahiji tina tujuh dō nu asli (dimimitian Ezo dina era pre-modern). Ngaran ieu dipercaya aslina tina Matsuura Takeshiro, salah saurang eksplorer Jepang. Hokkaido henteu sarua persis jeung klasifikasi dō nu aya, dō anyar dijeun keur kaperluan eta.
Pamarentahan Meiji asalna ngajadikeun Hokkaido salaku "Settlement Envoyship" (開拓使 kaitakushi), sarta dibagi kana tilu prefektur (Sapporo, Hakodate, jeung Nemuro). Saterusna dihijikeun jadi prefektur Hokkaidō dina taun 1886. Ahiran -ken teu pernah ditambahkeun kana ngaranna, mangka kitu ahiran -dō hartina "prefektur."
Basa Hokkaido ngahiji, sarana transportasi di pulo masih keneh kurang, mangka prefektur dibagi kana sababaraha "sub-prefectures" (支庁 shichō) keur wawakil administrasi prefektur tur kontrol pangwangunan di ieu pulo. Sub-prefektur ieu masih keneh aya nepi ka kiwari, sanajan teu ngabobaan kakuatan saperi samemeh jeung salila Perang Dunya II: ayeuna sub-prefektur ieu ngurus administrasi tur fungsi birokrasi.
"Prefektur Hokkaido", sebutan sacara teknis, watesan nu teu dipake, sanajan kadangkala dipake keur ngabedakeun pamarentahan jeung ngaran pulo. Pamarentahan sorangan leuwih remen nyebutn "Pamarentahan Hokkaido" tinimbang "Pamarentah Prefektut Hokkaido."
Ayeuna, Hokkaido populasina pangsaeutikna tina opat pulo utama Jepang. Kota panggedena jeung ibukotana nyaeta Sapporo, nomor genep panggedena di Jepang. Kota sejenna nyaeta Hakodate.
Tokyo-to[édit | sunting sumber]
Ngan hiji to di Jepang nyaeta Tokyo. Nuturkeun sistim han nu dipupus, Tokyo-fu (préféktur urban saperti Kyoto jeung Osaka) ngalingkup sajumlah kota, nu panggedena nyaeta Kota Tokyo. Kota Tokyo City dibagi 15 kota husus.
Dina 1943, Kota Tokyo dileungitkeun, Tokyo-fu jadi Tokyo-to, sarat kota husus Tokyo jadi 23 kota husus, ngabogaan kakuasaan langsung ka pamarentahan perfektur, milih wakil rakyat (kugikai) jeung walikota (kucho) sorangan. Sababaraha desa jeung kacamatan sabudureun Kota Tokyo robah jadi kota husus, jadi jumlah sakalah kota husus aya 35.
Alasan keur reorganisasi ieu nyaeta konsolidasi administrasi wewengkin sabudureun ibukota ku ngurangan tingkat kakawasaan di Tokyo. Pamarentah pusat hayang ngabogaan kontrol nu leuwih kuat ku ngingali kaayaan Jepang dina Perang Dunya II sarta kamungkinan kaayaan gawat di ibukota.
Sanggeus perang, Jepang maksa ngamisahkeun Tokyo deui, nuturkeun watesan umum demokrasi dina Deklarasi Potsdam. Loba karakter pamarentahan husus Tokyo nu leungit salila periode ieu, sarta loba kota husus nu jadi kotamadya nuturkeun sabudeureunna. Sacara administratif, ayeuna kota husus ampir teu bisa dibedakeun jeung kotamadya sejen.
Reformasi paska perang ngarobah peta Tokyo sacara jelas. Dina taun 1947, 35 kota husus direorganisasi kana 23 kota husus, sabab loba nu palastra salila di boman, sarta nu ninggalkeun kota, sarta loba lalaki nu milu wajib militer teu balik deui.
Aya sababaraha watesan antara Tokyo jeung perfektur sejen: upamana, pulisi jeung pemadaman kebakaran disebut chō (庁) keur ngaganti honbu (本部). Sanajan kitu, aya sababaraha beda antara Tokyo-to jeung prefektur sejen nyaeta administrator Tokyo sarua jeung kota. Ayeuna, saprak kota husus ngabogaan tingkat nu sarua bebasna jeung kota-kota Jepang, beda administrasi antara Tokyo jeung perfektur sejen ampir euweuh (tempo 23 kota husus keur leuwih jelas).
Pamarentah Jepang masih make istilah Tokyo-to keur "Tokyo Metropolis" dina sakabeh kaperluan, sarta pamarentahan sacara resmi disebut "Pamarentahan Metropolitan Tokyo." Sanajan kitu, sababaraha urang masih nyebut Tokyo-to "Prefektur Tokyo " dina Basa Inggris.
Runtuyan Préféktur[édit | sunting sumber]
Runtuyan préféktur dumasar kana ISO[édit | sunting sumber]
Ti kaler ka kidul (runtuyan dina nomer ISO 3166-2:JP), préféktur di Jepang nyaeta:
Karafuto, bagean ti kapuloan Sakhalin kaleruen Hokkaido (teu katembong dina peta), bagean ti Jepang nepi ti taun 1907 nepi ka Perang Dunya Kadua. Ayeuna asup ka Russia, tapi sabagean masyarakat Jepang masih ngaku Karafuto bagean ti Jepang.
Dumasar kana runtuyan alpabet[édit | sunting sumber]
Peta[édit | sunting sumber]
Tempo oge[édit | sunting sumber]
- Pamarentah Jepang
- List of Japanese prefectures by population
- List of Japanese prefectures ranked by area
- List of regions in Japan
- ISO 3166-2 codes for Japan
- Kokura Prefecture - created from three prefectures in December 1871 and absorbed into Fukuoka prefecture in 1876


c: text/html

text:
Sifat lalaki :
Kumpulan SMS Sunda Lucu
Rabu, 08 Februari 2012
SMS Lucu (Sifat lalaki)
Sifat lalaki :
SMS Lucu (pas ningali pas inget)
Pas ningali bayi, abdi inget "TEDDY BEAR DOLL".
SMS Lucu (Cara Awet ngora)
Cara Awet ngora, nyaeta :
SMS Lucu (nenek yang nyebrang jalan)
Seorang nenek yang nyebrang jalan hampir ketabrak motor.
SMS Lucu (Jalmi lamun hitut..)
urang Amerika mah hitut teh ngobrol, "EXCUSE ME". urang Inggris hitut ngobrol, "PARDON ME". Mun urang Singapore ngobrol, "I'M SORRY". tapi ari urang Indonesia mah ngobrolna teh, "lain abi!! lain abi!!"
SMS Lucu (Pangkal)
Pas nuju sakola keneh abdi tos inget, "Rajin Pangkal Pandai". pas tos damel abdi ge teu hilap, "Hemat Pangkal Kaya". pas tos nikah eehh abdi kakara terang, "Nikmatnya Pangkal Paha"

robotstxt: allowed

filter: keep


text:
Dina kahirupan sapopoe urang tangtu salawasna ngagunakeun pakakas. Pakakas ngabogaan guna nu utama pikeun ngagampangkeun pagawean manusa. Patani bisa ngagarap sawahna ngagunakeun pacul. Sangu nu ku hidep dahar unggal poe asalnamah apan tina pare anu ditumbuk make lisung.
Ayeunamah pakakas saperti kitu teh geus langka kapanggih. Jaman geus canggih, ngagarap sawah bisa ngagunakeun traktor. Pon kitu deui ngolah pare jadi beas oge ngagunakeun mesin. Tapi sanajan kitu sabenerna urang teh teu kudu apal kana pakakas-pakakas jaman baheula teh, sabab eta teh mangrupakeun paninggalan budaya anu kudu dilestarikeun.
Tah di handap ieu aya sababaraha pakakas anu ku hidep kudu apal.
Lisung nyaeta alat paranti nutu banguna siga parahu.
Ayakan nyeta parabot paranti ngala lauk jeung paranti ngayak. Ngayak= misahkeun barang nu badag jeung nu lembut.
Haseupan nyaeta alat paransti nyieun sangu/tumpeng. Biasana sok dipasangkeun jeung seeng.
Nyiru teh parabot anu gunana pikeun napikeun beas atawa pare.
Kohkol teh nyaeta parabot paranti mere tangara/beja/tanda.
Siwur teh parabot paranti nyiuk/nyokot cai.
Sinduk nyaeta parabot paranti ngagalok-gaok pasakan.
Pacul nyaeta parabot paranti malik-malikeun taneuh.
Kujang nyaeta pakarang asal jawa barat /tatar sunda.


text:
Spérma
Sél spérma, atawa spermatozoon/spermatozoa (Basa Latin: sperm = mani, jeung zoon = hirup), nyaéta sél haploid gamét jalu. Spérma dibawa na cairan nu disebut mani atawa cipepejuh (Ing. semen), nu bisa ngabuahan sél endog pikeun jadi zigot. Zigot bisa tumuwuh jadi organisme anyar, kaasup manusa.
Sél spérma ngandung satengah iber genetik nu dipikabutuh pikeun "nyiptakeun" mahluk hirup. Sacara umum, kelamin turunan ditangtukeun ku spvrma, ku ayana papasangan kromosom "XX" (pikeun bikang) atawa "XY" (pikeun jalu). Sél spérma munggaran katalungtik ku Anton van Leeuwenhoek taun 1679.
Struktur jeung ukuran spérma[édit | sunting sumber]
Spérmatozoa mangrupa sél nu geus didiferensiasikeun, normalna diwangun ku hulu, awak, jeung buntut. Huluna ngandung sitoplasma jeung bahan inti pikeun fértilisasi. Awakna ngandung loba pisan mitokondria nu nyadiakeun tanaga pikeun hojahna spérma ku ngahasilkeun ATP. Buntut spérmatozoa dipaké pikeun ngawelah.
Di manusa, sél spérma ngawengku hulu 5 µm, awak 3 µm, jeung buntut nu panjangna 50 µm. Sél ieu dicirikeun ku saeutikna sitoplasma.
Produksi spérma[édit | sunting sumber]
Artikel utama: Spérmatogenesis
Spérma dihasilkeun dina solobong mani na téstés dina prosés nu disebut spérmatogenesis. Sél buleud nu disebut spérmatogonia beulah sarta didiferensiasi sahingga jadi spérma. Nalika sanggama, spérma asup kana heunceut - nu salajengna asup ka rahim.


text:
Tatandang Munggaran, Pérsib Meunang
Sanggeus diéléhkeun ku kleub Hanoi T&T dina tatandang undakan kualipikasi Liga Champions Asia 2015, kleub Pérsib Bandung langsung ngiluan kana kompetisi AFC Cup 2015. Dina ieu kompetisi Pérsib Bandung asup ka Grup H reujeung kleub Ayeyawaday United (Myanmar), Lao Toyota FC (Laos) jeung New Radiant (Maladéwa).
Dina tatandang munggaran, Pérsib Bandung ngalawanan kleub New Radiant anu dilumangsungkeun di Stadion Si Jalak Harupat Soréang. Dina prungna maén, Pérsib bisa ngéléhkeun lawanna. Dina tatandang anu dilumangsungkeun dina poé Rebo mangkukna, Pérsib bisa ngagulkeun opat siki kalawan kalabes sagul.
Gul Pérsib Bandung dicitak ku Ahmad Jufriyanto dina menit ka 14, ditambah ku Makan Konate menit ka-42, Atep Rizal menit ka-45 jeung Yandi Munawar menit ka-90. Sedengkeun gul balesan New Radiant dicitak ku Ashad Ali dina menit ka-60.
Mudah-mudahan waé atuh sanajan Pérsib gagal asup Liga Champions Asia, bisa nyongcolang dina AFC Cup ieu.
(Potret meunang nginjeum ti Persib Bandung)
Raména Miéling Poé Basa Indung Sadunya 2015 Padépokan Seni Mayang Sunda
Poé saptu mangkukna geus dilumangsungkeun acara dina raraga miéling poé basa indung sadunya entragan 2015. Kalawan ngagunakeun tempat Padépokan Seni Mayang Sunda, pagelaran anu dijejeran “Gelar Seni Sunda – Miéling Poé Basa Indung Sadunya 2015″ ieu diayakeun kalawan ramé. Sababaraha urang seniman Sunda ngareuah-reuang ieu pagelaran. Seniman anu aya dina papayung Paguyuban Seniman Rekaman Tata Sunda (Panaratas) mintonkeun kamonésan séwang-séwangan.
Pagelaran ieu dilumangsungkeun mimiti jam tujuh peuting nepikeun ka jam sapuluh peuting. Anu milu ngareuah-reuahna, diantarana waé Rita Tila, Nining Méida, Nénéng Fitri, Rya Fitria, Salma Kurnia, jeung Dody Mansyur.
Cenah mah, ieu acara téh mangrupakeun bukti pangrojong Panaratas kana ayana basa indung, hususna Basa Sunda. Salian ti éta, ditambah ku pikeun ngaraketkeun tali mimintran antara seniman Sunda, hususna seniman anu ilubiung kana seni musik.
Dina ieu pagelaran, dipintonkeun sabaraha lagu pop Sunda anu dihaleuangkeun ku Rita Tila saperi lagu Es Lilin jeung Bangbung Hideung. Terus Nining Meida midangkeun lagu Potret Manehna jeung Jol; Rya Fitri kalawan lagunan Bogoh Kasaha reujeung Jalir Jangji, ditambah lagu Nasib reujeung Ros Bodas anu dibawakeun ku Dody Mansyur. Sedengkeun Neneng Fitria anu muka hajat mintonkeun tembang cianjuran. Ieu pagelaran ditutup ku tembang Pileuleuyan.
(Inpo meunang nyutat ti Inilahkoran.com potret meunang nginjeum ti KoranSindo.com)
Pasanggiri Qosidah Pujaséra Batok Kalapa
Dina raraga ngareuah-reuang datangna taun anyar 2015, Pujaséra Batok Kalapa baris ngayakeun pasanggiri Qosidah Pujaséra Batok Kalapa. Ieu acara téh baris dilumangsungkeun dina poé Ahad ping 1 Pébruari 2015 kalawan tempatna di Pujaséra Batok Kalapa anu perenahna di jalan raya Darmaraja-Sumedang km 25. Waktuna dina wanci rumangsang kira-kira jam 10 pabeubeurang nepikeun ka réngséna.
Ieu pasanggiri bisa diiluan ku grup qosidah mana waé. Ngan kudu daptar heula. Daptar geus dibuka ti mimiti ping 25 Januari 2015. Anu daptar mangrupakeun grup qosidah kalawan jumlah anggahotana sahanteuna aya dalapan urang.
Daptarna maké waragad anu gedéna 35 rébu saurangnya. Ieu waragad téh geus kaasup pikeun voucher dahar jeung nginum.
Hasil tina ieu pasanggiri, pinunjul kahiji nepikeun ka pinunjul harepan katilu baris dilélér piala katut penghargaan. Jawara umumna baris diilukeun kana program acara tipi De Terong Show Indosiar.
Pikeun meunangkeun inpo anu leuwih merenah bisa langsung waé ngontak ka manajemen, Bapa Wahyu di nomer 081223770690.
Pasanggiri Penyanyi Pop Sunda SMTV
SMTV kalawan gawé bareng jeung DH Production baris ngayakeun Pasanggiri Penyanyi Pop Sunda. Ieu pasanggiri baris dibuka dina bulan Pébruari. Saha waé anu hayang ngiluan bisa daptar mimiti ping 1 Pébruari 2015. Ari pasanggirina sorangan baris dilumangsungkeun dina bulan Maret ngaliwatan siaran langsung di SMTV unggal poé Saptu jeung Ahad.
Anu bisa ngiluan kana ieu pasanggiri téh, bébas arék lalaki atawa wanoja. Ngan umurna kudu manjing kana ambahan 16 nepikeun ka 30 taun. Cara daptarna langsung ka SMTV di Jalan Raya Sumedang – Cirebon No. 259 Mandalaherang Cimalaka. Waragad pikeun daptarnya 75 rébu kalawan baris dibéré VCD asli kaluaran DH Production.
Lalaguan anu dipasanggirikeunana mangrupakeun lalaguan anu dipedalkeun ku DH Production. Lalaguan anu bisa dipilih nyaéta Sakur Ngimpi anu dihaleuangkeun ku Alm. Darso, Cinta Sakaparan-paran (Wina Juliani), Cinta Ibarat Karang (Wina DH), Dahsyatna Cinta (Evie Tamala), Cinta Sapotong (Ayank Andriani), Dulang Kuring 1 (Alm Darso), atawa Paitna Cinta (Salma Kurnia).
Anu jadi pinunjul dina ieu pasanggiri baris dilélér hadiah mangrupa piala (tropi) jeung duit yutaan yasana DH Production.
Pikeun inpo leuwih lengkep bisa ngontak ka Pa Asep Anang Supriatna di nomer 082119001110.
Nyangku & Festival Budaya Panjalu
Poe ayeuna di Panjalu


text:
Candi Pawon
Candi Pawon nyaéta hiji candi nu aya di antara Candi Borobudur jeung Candi Mendut, kurang leuwih 1750 méter ti Candi Borobudur sarta 1150 méter ti Candi Mendut. Candi ieu mulai dipugar taun 1903.
Tacan aya bisa mastikeun kunaon ngaranna Pawon. J.G. de Casparis ngira-ngira yén Pawon éta asalna tina basa Jawa Awu (lebu) jeung awalan pa sarta ahiran an nu hartina tempat awu (tempat lebu). Ku sabab éta, arkéolog ieu nganggap yén candi ieu baheulana dipaké pikeun meuleum mayit jadi lebu. Lamun ditempo tina tempatna, candi ieu aya di désa Brojonalan nu lamun dina basa Sangsakerta mah vajra hartina pakarang sarta anala hartina seuneu.
Dina jero candi henteu kapanggih ayana arca. Nu bisa dititénan tina ieu candi nyaéta ukirannana. Dina témbok luar aya réliéf tangkal Kalpataru nu diapit pundi-pundi jeung kinara-kinari (mahluk kayangan, sirahna manusa awakna manuk).


text:
Katomas
Katomas (Codiaeum variegatum), nyaéta tuwuhan hias pakarangan nu wangun sarta warna daunna rupa-rupa. Rupa-rupa kultivar geus dimekarkaeun kalawan rupa-rupa warna ti héjo, konéng, jingga, beureum, wungu, sarta campuranana. Wangun daunna ogé rupa-rupa: manjang, oval, sisi rérégéan, heulayanana "pegat-pegat", jeung sajabana.
Sacara botani, katomas mangrupakeun baraya laér sampeu jeung kastuba. Ciri anu sarua nyaéta tangkalna ngahasilkeun latéks nu boga warna bodas kentel sarta cepel, anu mangrupa ciri has suku Euphorbiaceae.
Katomas asalna ti Kapuloan Indonésia tapi kiwari geus sumebar ka réa wewengkon tropis sarta subtropis, sarta jadi salah sahiji perlambang pariwisata.
Ngaran patempatan[édit | sunting sumber]
Di Tatar Sunda, loba pisan patempatan anu dingaranan ku ngaran tutuwuhan. Patempatan anu maké kecap 'katomas' di antarana:


text:
Yamagata Shinkansen
Yamagata Shinkansen (山形新幹線) nyaeta Mini-Shinkansen di Honshū, Jepang, bagean ti pausahaan JR East. Ieu ngalayanan antara Stasion Tokyo jeung Shinjō Station (di kota Shinjō, Yamagata Prefecture) dina trek Tōhoku Shinkansen jeung Ōu Main Line. Bagean antara Fukushima ka Yamagata dibuka tanggal 1 Juli 1992, diteruskeun nepi ka Shinjo, mimiti operasi dina tanggal 4 Désémber 1999. Watesan Yamagata Shinkansen nujul kana bagean nu ngahubungkeun Fukushima Station (di kota Fukushima, Fukushima Prefecture) jeung Shinjō Station.
Kareta mawa tujuh gerbong, seri 400 jeung E3 masih dipake. Antara Stasion Tokyo jeung Stasion Fukushima, kareta babarengan jeung kareta Yamabiko dina Tōhoku Shinkansen. Antara Fukushima jeung Shinjō, mibanda trek kareta sorangan.
Stasion-stasion saya sababarah bagean jeung Tōhoku Shinkansen ditambah dihandap ieu:


text:
Kabersihan Sakola
Wilujeng Enjing Sadayana.
Ibu Guru ku simabdi dipihormat
jeung siswa kelas X-3 nu ku abdi dipikacinta. Langkung ti payun mangga urang
sanggakeun puji sareng syukur ka Tuhan YME nu parantos maparin waktos ka urang
sadayana dugi ka tiasa patepang raray dina ieu acara.
Para wargi anu ku simkuring
dipihormat. Dina ieu waktos, abdi bade nerangkeun sakumaha pentingna hirup
sehat kanggo urang sadayana. Janten, urang sadaya kedah atawa wajib ngajaga
lingkungan sareng awak nyalira pikeun urang sadaya tiasa ngajaga tina sagala
panyakit. Ku margi kitu, urang kedah ningkatkeun pola hirup sehat kanggo kapayunna
di kawitan ti ayuena.
Urang kudu bersih atanapi suci
tina sagala kokotor . Bersih tina eta sadaya teh nu didasarkeun tina bersihna
sucina urang sareng lingkungan di sakitar urang. Urang kudu mikacinta
kabersihan sangkan hate urang ge milu bersih.
Para wargi anu mulya. Cekap
sakitu abdi nyanggakeun pihatur, pamungkas pisanggem, bilih aya basa anu kirang
entep saeureuhna atanapi kecap anu kirang merenanh larapna, mugi kersa
ngahapunten.
Hatur Nuhun Kana Perhatianana


text:
Bulan Puasa mah Waktuna Ngadulag
Salasahiji kabiasaan anu teu bisa leupas tina puasa téh nyaéta ngadulag. Ngadulag atawa nakolan bedug maké wirahma anu husus, biasa dipigawé lamun poé geus ngagayuh ka waktu kalangkang satangtung. Atawa reremenna mah dina waktu sanggeus bérés Solat Tarawéh. Dina waktu Solat Tarawéh réngsé, sanggeus sasalaman sababaraha urang barudak atawa rumaja osok ngahajakeun nakolan bedug reujeung kohkol anu ngahaja dijieun saméméh bulan puasa. Cara nakolana miboga cara anu husus, supaya dina nakolanana ngaluarkeun sora anu lumayan ngeunaheun. Lain ngan ukur satakol-takolna. Kusabab kitu, henteu kabéh budak anu bisa ngadulag. Ngan ukur sababaraha urang anu bisaeun téh. Paling lolobana mah jadi pangrojong wungkul ku jalan nakolan kohkol atawa nakola tihang bedug atawa nakolan awak bedugna. Jeung deuih unggal budak anu bisa ngadulag miboga wirahma séwang-séwangan, anu henteu sarua.
Ngan aya waé anu teu resepeun kana ngadulag téh. Malahan mah osok jadi matak piambekeun. Cenah, sora dulagna matak gandéng. Komo lamun ngadulagna dina waktu pasosoré mah. Loba urang lembur anu deukeut ka masigit nyarékan, ulah ngadulag wayah kieu. Kitu cenah. Teu resepeunana téh teuing kusabab matak gandéng atawa kusabab teu ngeunaheun wirahmana. Da teu pernah nanyakeun. Ngan pernah sakali waktu mah, kulit sapi dina bedugna aya anu ngeureut maké péso atawa bedog. Jadi waé teu bisa ngadulag.
Aya-aya waé….
Posted on 8 Agustus 2011, in Puasa and tagged bedug, kohkol, masigit, ngadulag. Bookmark the permalink. Tunda talatah.


text:
Jul 15, 2013
TANAH SUNDA
Disanggi ku Nano S.
Dina ieu buku komponis kahot Nano S. medar pangalaman kréatifna enggoning nyanggi lalaguan dumasar kana sapuluh sajak tina kumpulan sajak Janté Arkidam karya Ajip Rosidi. Lian ti ngagambarkeun kasang-tukang katut pamaksudan ngagalindengkeun sajak-sajak anggitan dasa-warsa 1950-an jeung 1960-an téh, nu nulis ngabéjérbéaskeun deuih rupaning tinimbangan artistik di satukangeun unggal komposisi. Kalayan ngedalkeun yén ieu pangalaman kréatif téh dipiharep bisa ngabeungharan karawitan Sunda, babakuna nu dumasar kana adumanisna karawitan jeung sastra.
Najan dina bahasanana aya sawatara istilah téhnis karawitan nu can tangtu dipikawanoh ku balaréa, ieu buku lain baé penting dibaraca ku para ahli karawitan atawa ahli sastra, tapi deuih penting dibaraca ku sakumna nu mikacinta seni katut sastra Sunda. Ieu buku milu nuduhkeun yén musikalisasi sajak Sunda, anu geus atra tradisina ti jaman Pa Mahyar atawa Mang Koko kénéh, mibanda rupaning tinimbangan artistik anu mandiri luyu jeung acining budaya nu ngancik dina batin urang Sunda. Ngaliwatan Tanah Sunda urang bakal terang kumaha hésé bélékéna seniman karawitan metakeun tarékah enggoning nyipta wanda anyar pikeun ngamekarkeun tradisi seni nu jadi tatapakanana. Nano S. lain baé rancagé nyanggi lalaguan, tapi deuih parigel nepikeun dadasar konséptual nu jadi panginditanana. ~ Ganjar Kurnia, Réktor Universitas Padjadjaran
Citakan I, 2010; 14,5 x 21 cm.; 60 kaca; Rp 50.000,- (+ CD)
Oleh Penerbit Kiblat Buku Utama Pukul 9:50:00 PM
No comments:
Subscribe to: Post Comments (Atom)


text:
Jalur Utama Kansai
Jalur Utama Kansai (関西本線 Kansai-honsen?, disebut oge "Kansai Line") nyaeta jalur kareta di Jepang nu ngahubungkeun Stasion Nagoya jeung JR Namba Station di Osaka. Dioperasikeun babarengan ku Central Japan Railway Company jeung West Japan Railway Company nu wates antara kaduana di Kameyama Station di Kameyama, Préféktur Mie.
Bagean ti Kamo Station ka JR Namba Station disebutna Yamatoji Line.
Dumasar kana ngaranna, sapanjang jalur ieu lolobana kareta lokal tur taya jalur ekspress.
Daptar eusi
Stasion-stasion[édit | sunting sumber]
JR Central (Nagoya - Kameyama)[édit | sunting sumber]
- S: Kabeh kareta eureun
- s: Ngan Rapid "Mie 52" eureun
- |, ↑: Kareta ngaliwat
- ↑: Ngan saarah
- Kareta lokal eureun di unggal stasion.
JR West (Kameyama - Kamo)[édit | sunting sumber]
JR West (Kamo - JR Namba)[édit | sunting sumber]
- See the Yamatoji Line article for the list of stations on this segment.


text:
Nakasendō
Nakasendō (中山道?) salah sahiji tina lima jalan dina periode Edo, jeung hiji tina dua jalan nu ngahubungkeun Edo (kiwari-Tokyo) jeung Kyoto di Jepang. Di jajalaneun eta aya 69 station antara Edo jeung Kyoto, ngaliwatan Propinsi Musashi, Kōzuke, Shinano, Mino jeung Ōmi.[1] Antara Tokyo jeung Kyoto, Nakasendō kiwari ngaliwatan sababaraha préféktur nyaeta Saitama, Gunma, Nagano, Gifu jeung Shiga, total jarakna ampir 533 km (331 mil).[2]
Teu saperti jajalaneun basisir Tōkaidō, Nakasendō ngaliwatan daratan, nujul kana ngaranna, nu hartina "jalan ngaliwatan tengah-tengah gunung-gunung" (lawanna tina Tōkaidō, nu harti kasarna nyaeta "jalan deukeut sisi laut beulah wetan"). Sabab kaasup jalan nu alus, loba jalma nu kawentar, kaasup haiku master Matsuo Bashō, ngaliwatan ieu jalan. Loba nu resep ngalitawan Nakasendō sabab teu loba ngaliwatan walungan.[3]
Tempo oge[édit | sunting sumber]
- 69 Stations of the Nakasendō
- Tōsandō
- Edo Five Routes
- Other Routes
Rujukan[édit | sunting sumber]
- ↑ Nakasendou Jouhou. NEC Corporation. Accessed August 18, 2007.
- ↑ Japan Atlas: Nakasendo. WebJapan. Accessed August 2, 2007.
- ↑ Japan Atlas: Nakasendo. Web Japan. Accessed September 25, 2007.


text:
Telkomsel
Telkomsel mangrupakeun salah sahiji parusahaan telekomunikasi seluler di Indonesia. Telkomsel oge mangrupakeun anak perusahaan ti PT. Telkom Indonesia. Telkomsel ayeuna posisina nyaeta operator seluler paling gede di Indonesia ditingali tina jumlah pelanggan kusabab sukses ngaraih 72 juta pelanggan.
Sajarah[édit | sunting sumber]
Operasional Telkomsel dimimitian dina kaping 26 Mei 1995, Telkomsel dibentuk tina patungan saham anatara PT. Telkom sareng PT. Indosat.
Di taun 1997, Telkomsel mangrupakeun operator seluler pangpertamana di wilayah Asia oge termasuk nu pangmimitina di dunia, nu ngenalkeun layanan telepon seluler pra bayar. Dina taun 1998, Telkomsel sukses ngajadikeun manehna parusahaan telepon seluler nomer hiji di Indonesia, ditingali tina jumlah pamake kartuna.
Produk[édit | sunting sumber]
- kartuHALO
- Halo hybrid
- Halo bebas bicara
- Halo bebas abonemen
- simPATI
- Kartu AS
- Telkomsel Flash
- Layanan Blackberry


text:
Teddy bear
Gambar:200px-Teddy bear 27.jpg Teddy bear nya eta ngaran boneka biruang nu asalna ti Amerika Serikat. Dina hiji poé, taun 1902, harita Présidén Roosevelt diondang moro biruang di Leuweung Sharkey, Mississippi, AS. Tapi, Présidén teu hasil wae sanajan geus tilu poé di jero leuweung. Nempo éta, Présidén ditawaran biruang hirup, tuluy ditawaran sina ditembak. Tapi, tawaran eta langsung ditampik ku Présidén Roosevelt. Dangong kapadulianana kana sato ngainspirasi kartunis pulitik Clifford Berryman. Manéhna nyicikeun katuladanan Roosevelt kana hiji ilustrasi gambar. Saprak harita, dijieun kaulinan boneka wangun biruang anu dingaranan Teddy--dicokot ti ngaran hareup Présidén Theodore Roosevelt. Nyaéta Margaret Steiff jelema anu mimiti nyieun boneka biruang Tedd


text:
“SI LAMSIJAN KAÈDANAN”
Senin, 06 Mei 2013
SI LAMSIJAN KAÈDANAN
RESENSI NOVÈL
“SI LAMSIJAN KAÈDANAN”
“SI LAMSIJAN KAÈDANAN”
Si Lamsijan Kaédanaan mangrupa judul novél anu disusun ku Ki Umbara. Ieu buku di terbitkeun ku Girimukti , citakan ka-2 taun 2003. Kandelna aya 86 kaca.
Ngaran Si Lamsijan téh tanwandé geus wanoh. Si Lamsijan bisa disaruakeun jeung Si Kabayan dina dongéng-dongéng urang Sunda, atawa jeung Si Cepot dina wayang golék Purwa. Adatna sok asa aing sagala nyaho, asa pangpinterna tapi bodo katotoloyo. Si Lamsijan didieu hirup dina jaman révolusi kamerdikaan.
Dina ieu novél dicaritakeun yén Si Lamsijan nu resepeun ka Néng Amoy. Si Lamsijan anu geus ménta asihan-matih ka dukun, kaganjel ku nasib, kalahka salah sasaran, jadina ka Si Ceupleu.
Kusabab usaha papatah Dukun gagal, Si lamsijan ngumaha ka Mama Yai, kiai anu daékeun nulungan. Da ceuk Si Lamsijan manéhna lain kulantaran kageulisan atawa kabeungharan Néng Amoy, tapi nu matak mikahayang ka Néng Amoy téh sangkan Néng Amoy jadi muslimah. Mama Yai ahirna daékeun nulungan asal Si Lamsijan daék maca Qur’an jeung diajar salat.
Harita Néng Amoy dina kasusahan, tuluy ditulungan ku Si Lamsijan. Sanajan terusna mah Néng Amoy dibawa ku tentara Walanda. Ahirna Si Lamsijan kawin jeung Si Ceupleu. Tuluy maranéhna jadi sudagar peda.
Kaunggulan novél ieu nyaéta caritana diréka pikaseurieun, tapi ngeusi, da Si Lamsijan nu tadina bolongor téh maké jadi leket salat sarta nyantri sagala. Tur jalanna téh matak kaharti deuih, sanajan mémang pikaseurieun. Novél ieu cocok dibaca ku rumaja.
Annisa Nurul Mujahidah
XI IPA 5
Sanggeus Halimun Peuray
Sanggeus Halimun Peuray
Panulis : Aam Amalia
Citakan : 1982
Kandel buku : 75 kaca
Novel Sanggeus Halimun Peuray hasil karancage literer Aam Amalia nyaritakeun kahirupan kaom rumaja nu patali jeung jodo, pati, bagja reujeung cilaka. Awit minangka, tokoh utamana dina ieu novel hamil diluar nikah. Dasar ti carita ieu nyaeta sangkaan-sangkaan. Kanggo nutupan aib kaluarga, Inu nu ngarasa kahutangan budi ku kaluarga Awit, kapaksa daek kawin ka Awit. Kusabab kajadian eta, Mila nu parantos ngabina hubungan sareng Inu mutuskeun hubungan jeung Inu terus kawin jeung lalaki lain. Awalna Inu hayang enggal ngaberesan Awit sanggeus Awit ngalahirkeun, tapi Mila nu kawin jeung batur nyebabkeun Inu putus asa terus indit ti imah mertuana, janda beunghar, nu sibuk pisan ngurus organisasi-organisasi sosial. Berkat dorongan sobatna, Obos, Inu kabuka matana yen Awit mikacinta Inu. Kitu deui sabalikna. Komo deui sangkaan pikeun Awit teh peuray sanggeus apal sipat Awit sabenerna ti sobat Awit ngalewatan Obos. Ibu Awit terpukul pas Awit angkat ti bumi. Ibu Awit ngarasa salah sabab kurang merhatikeun Awit. Inu kabeneran bisa manggih Awit nu hirup mandiri jeung dua pembantu satiana tur geus digawe. Inu nu awalna kecewa ninggali Awit dianteur lalaki gonta-ganti, akhirna luluh pas anak Awit gearing jeung kudu dirawat dirumah sakit.
Novel Sanggeus Halim Puray teh mere nyaho ka urang yen kahirupan urang teh geus di atur ku Nu Maha Kawasa. Tapi dina novel Sanggeus Halimun Puray ieu aya sababaraha kata-kata kasar jeung jorok, nu teu pantes lamun di baca keur budak leutik mah.
Sanggeus maca novel ieu, para rumaja bisa ngabedakeun mana kalakuan anu hade jeung mana kalakuan anu goreng.
Henna Deyana
XI IPA 5
Minggu, 07 April 2013
Resensi Novel Laleur Bodas
Judul : Laleur BODAS
Pangarang : Samsu
Wedalan : PT Kiblat Buku Utama
perancang Jilid : Deddy Subandi
Ilustrasi Jilid : Yusuf Afendi
Citakan : Citakan ka-1, Bale Pustaka,1940; Citakan ka-2, 1952; Citakan ka-3, Yayasan Bakti Haruman, 1992; Citakan ka-4, Girimukti Pasaka, 1992; Citakan ka-5, Kiblat Buku Utama, 2002; Citakan ka-6, Desember 2009.
B. Kapangarangan
Laleur Bodas teh mangrupakeun carita beunang samsu. Samsu teh lain ngaran anu saenyana tapi sandiasma anu diwangun ku engang mimiti jenengan duajalma anu nyusun eta carita, nyaeta Sambas jeung Susangka (ayeuna mah H. E Susangka), duanana oge tedak kuningan.
C. Tingkesan
Basri hahadéan jeung Lili. Dina hiji peuting waktu keur nariis di Haur Duni, maranéhna bet merego Didi nyieun lampah teu uni jeung Sumarni. Didi terus ngunek-ngunek, hayang nyilakakeun Basri. Basri haben diganggu maké rupa-rupa jalan. Sa¬je¬roning kitu, Basri sok remen narima surat pondok ti “Laleur Bodas”, tepi ka manéhna remen salamet tina laku jahat panggawé deungeun. Saha ari “La¬leur Bodas” téh? Di tengah carita teh basri jeung lili teh papisah kusabab basri adek masantren .basa papisahan di stasion lili masihan ali ka basri dialina teh aya tulisan aksara sunda nami lili.hiji poe basri narima surat ti lili anu eusina nitah mikeun deui eta ali anu dipasihan ka basri teh.geus sbaraha lila kemudian lili jeung basri teh boga masalah salah paham nepi ka papisah tapi pada akhirna mah basri jeung lili teh balik deui nepi ka nikahna .
“Laleur Bodas téh caritana basajan, henteu pa¬beu¬lit cara ilaharna carita mistéri, tapi henteu weléh ngahudang kapanasaran anu maracana. Pangarangna tapis pisan dina ngarasiahkeun saha saenyana “Laleur Bodas” téh”.
D. Kaunggulan jeung kalemahan
Numutkeun simkuring. dina novel ieu aya sababaraha kaunggula jeung kalemahan sapertos kieu :
1. Kaunggulan
- Bahasa novelna merenah, gampang dipiharti.
- Caritana matak panasaran jeung pinunjul.
- Caritana pakait rapih, caritana hese ditebak.
- Pangarangna pinter nyamunikeun saha eta laleur bodas.
- Carita cintana rame. Teu kawas carita bobogohan budak ngora nu biasa.
2. Kalemahan
- Alur caritana teu pati cocok kanggo budak anom. Kusabab caritana nyaritakeun hiji kulawarga.
- Kalobaan dibeberkeun idetitas laleur bodasna.
NAMA : NADYA NATASHA
KELAS : XI IPA 5
Résénsi Babalik Pikir
Résénsi Babalik Pikir
Jejer buku : Babalik Pikir
Pangarang : Samsoedi
Penerbit : Giri Mukti
Pamedal : PT Kiblat Buku Utama
Tempat Medal : Jl. Gumuruh No. 38, Bandung 40275
Tanggal terbit : Medal taun 1931
Kandel kaca : 72 kaca
Kategori : Novél
Sinopsis :
Novel ieu nyaritakeun hiji budak anu kacida baong jeung bengal ka kolot nu ngarana si Emed. Si Emed eta dititah ngalakonan hal leutik wae tara baleg. Ku baong baongna si Emed bapana nepika maot kapacok oray kusabab neangan si Emed peuting-peuting. Si Emed ngarasa salah pisan kulantaran maotna bapana, tapi rasa salahna teh teu lila, si Emed tetep jadi jelema baong jeung bengal ka indungna.
Hiji poe si Emed indit ti imahna kusabab pundung ka indungna kulantaran teu dipangmeulikeun pepeutasan jeung papakean lebaran, padahal indungna teu pangmeulikeun manehna kulantaran salah si Emed sorangan nu kamalingan basa rek meuli pepetasan di pasar baru.
Dina kaburna, si Emed meunang pangalaman anu kacida gedena. Timimiti ngangon meri, disangka maling nepika di bawa ka pangbuian barudak di Samarang. Di pangabuian barudak eta si Emed menang rupa-rupa pangajaran kuli, tapi si Emed pangresepna kana manday beusi, di dinya oge si Emed manggihan sobat anu satia, ngarana si Joko. Hiji poe, si Joko meunang balik ti pangbuian, kusabab manehna geus 18 taun, si Joko ngajakan nu teu baleg ka si Emed sangkan kabur ti pangbuian kucara digulung make samak, si Emed asalna embungeun, tapi lila kalilaan mah daekeun. Dicaritakeun yen si Emed jeung si Joko bisa kaluar ti pangbuian tanpa kanyahoan mawa si Joko dina buntelan samak. Di Jalan rek balik beus anu ditumpakan kacilakaan, dina kacilakaan eta si Joko maot, atuh si Emed teu boga sobat deui jeung hirup sorangan deui. Basa si Emed keur kalaparan si Emed papanggih jeung tukang bajigur nu kacida bageurna, si Emed hirup jeung tukang bajigur eta nepika boga pagawean manday beusi di bengkel. Sanggeus kitu si Emed balik ka lembur anu ditinggalkeuna pikeun papanggih jeung indungna anu geus lila teu papanggih.
Novel ieu alus pisan pikeun dibaca rumaja, kusabab dijerona loba ngandung unsur pendidikan jeung moral sangkan para rumaja ayeuna ulah boga kalakuan jiga si Emed dinu carita tadi. Si Emed mangrupakeun tokoh nu mere conto yen lamun ngedul, baong jeung Bengal kakolot teh teu alus jeung urang bisa meunang balesana, masih untung di balesna didunia, lamun didunia urang bisa sadar kana kasalahan jeung jadi jelema nu leuwih hade, tapi coba lamun dibales diakherat, ulang moal bisa kukumaha. Kakurangan novel ieu hampir eweh, tapi mun ditilik tina jumlah kacana, carita ieu jiga nu lain ditujukeun pikeun rumaja, padahal carita ieu nyerminkeun rumaja pisan anu labil jeung maksakeun kehayang sorangan. Teras caritana gampang dipikaharti. Tapi basa kekecapanna anu kasar jeung kalakuan nu goréngna lain jeung picontoeun.
Novel ieu oge ngandung nilai-nilai kahirupan sapopoe.Tapi palebah Si Emed kabur ti penjara nyaeta ku digulung ku samak rada teu asup akal. Manfaat tina novel ieu nyaeta sasaha anu mawa karep sorangan teu jeung bebeneran sarta doraka kanu jadi indung jeung bapa, temahna sok sangsara.
Bunga Alya .L
XI IPA 5
Langganan: Entri (Atom)


text:
Mijalma
Mijalma mangrupakeun salasahiji wanda gaya basa. Maksudna, barang anu henteu nyawaan atawa sasatoan diupamakeun cara pamolah jalma. Dina basa Indonésia, gaya basa mijalma disebut personifikasi.
Conto-conto kalimah nu ngagunakeun gaya basa mijalma:
- Gunung siga milu nguyung, lebak siga milu susah.
- Pucuk janur tingarulang, ngagupayan anu angkat.
- Sang Surya lumungsur ka marcapada.
- Bulan ngintip tina sela-sela méga
- Rebab ceurik ngabangingik.
- Angin subuh ngaharéwos nebak ceuli.
- Ombakna paudag-udag.
- Lokomotif ngahégak lir seunggah nanjak.
- Paré beuneur tarungkul siga menekung.
- Seuneu ngamuk nguwak-ngawik.


text: USUM ngijih kieu mah sok rada hésé nyumponan kabutuhan hirup téh, dibarengan harga-harga anu nalaktak naék tara daék turun deui, gerendeng Adun tukang és anu keur ngiuhan di halte beus. Mang Yaya ukur bisa mésem, areng anu baseuh kahujanan geus maéhkeun pangharepan manéhna nu jadi tukang patri. Kabayang anak pamajikana di imah anu tangtu keur sabar nungguan napkah tinu jadi salaki. Keur anteng ngalamun, aya mobil alus eureun hareupeun, kacana muka, “Anton!!?”, anu dicalukan ukur ngarérét teu wawuh. Teu pisan maliré, laju asup mobilna ka kantor anu agréng. “Réréncangan Kang?” ceuk tukang baso nu mangkal. “Muhun.” “Tos kekengingan dinten ieu?” laju nanya deui eta tukang baso. “Ah, teu acan.” “Hatur lumayan ieu ti abdi,” ceuk tukang baso. Aya benerna papatah kolot, sadagori pamuntangan caringin ukur teuteupan.* Apoedy Sarah Ihsan - kisuta.com


text:
Home > Sajak Sunda > Puisi Cinta Bahasa Sunda | Sajak Cinta
Puisi Cinta Bahasa Sunda | Sajak Cinta
SAJAK CINTA
Hasan Wahyu Atmakusumah
Dina nyasar, nyawang pangalaman nu kaliwat
Waktu ngarasakeun nimat cinta nu munggaran
Tina hate tukeur ucap anu suci
Kuring bogoh ka anjeun!
Cikuray nu bisu milu nyakseni
Kum!
Tapi eta cinta laas ku katiga
ngijih muyarkeun pasini ati
Jadi. Eta rasa cinta nu teu kedal
Ambruk memeh ngawangun ngahiji
Nyi kenya ngolesed bari boboleh
Bongan jaman nu kiwari!
Kuring kapeupeuh puhu catur
tarima hirup tacan cukup umur
Naha di dunya aya keneh nu bisa
Mere cinta tanpa jangji rebu hiji?
Kiwari kuring nyukang sasak kinasihan
Neangan cinta nu pangger di unggal Insan
22 Agustus 1955
Category Article Sajak Sunda


text:
Éndrin
Éndrin nyaéta organoklorida nu utamana dipaké salaku inséktisida jeung rodéntisida. Wujud ieu jat kimia téh padet, teu bau, teu warnaan, najan nu jualeun mah kelirna sok bodas pias. Ieu sanyawa jadi teu kapaké kusabab jadi polutan organik persistén, samalah nepi ka dicaramna di sababaraha nagara[1][2].
Produksi jeung guna[édit | sunting sumber]
Éndrin dijieun dina sababaraha hambalan tina héksaklorosiklopéntadiéna[2]. Adisi Diels-Alder asétilén ngahasilkeun isomér héksakloronorbornadiéna. Ieu sanyawa ngalaman adisi Diels-Alder kadua jeung siklopéntadiéna, ngahasilkeun derivatif polisiklik nu ngalaman époksidasi jadi éndrin. Éndrin téh stéréoisomér diéldrin.
Éndrin lolobana (kira 80%) disemprotkeun di kebon kapas pikeun ngabasmi hama serangga, tapi ogé dipaké di sawah, kebon tiwu, bako, jeung sababaraha nu lianna. Kadang éndrin dipaké ogé di kebon bungbuahan pikeun ngusir rodénsia ku cara nyemprotkeun kana taneuhna dina usum gugur atawa usum panas.
Masalah lingkungan[édit | sunting sumber]
Éndrin mimiti dicaram dina Kasapukan Stockholm. Sakumaha péstisida organoklorida lianna, ieu jat téh lipofilik, ku kituna bisa ngagunduk dina jaringan lemak organismeu anu hirup dina cai. Cenah satengah umur éndrin dina taneuh leuwih ti sapuluh taun.
Kasalametan[édit | sunting sumber]
Éndrin téh toksik kalawan LD50 17,8 jeung 7,5 mg/kg (oral, beurit). Mun manusa karacunan éndrin akut, biasana mangaruhan sistem saraf. Dahareun anu kakotoran ku éndrin bisa bahya, utamana pikeun barudak[1]. Mun kateureuy, éndrin kapiceun dina tai[3]. Éndrin toksik pisan pikeun lauk, invertebrata cai, jeung fitoplangton.
Rujukan[édit | sunting sumber]
- ↑ a b "Poison Control: Dangers of 'persistent organic pollutants' in the environment." [1]
- ↑ a b Robert L. Metcalf “Insect Control” in Ullmann’s Encyclopedia of Industrial Chemistry” Wiley-VCH, Weinheim, 2002. doi:10.1002/14356007.a14_263
- ↑ WHO report: 1970 Evaluations of some pesticide residues in food. 1970


text:
Statistika démografi
Di antara data-data nu perlu dipimilik ku pamingpin nasional nyaéta statistika démografi populasina. Catetan kalahiran, kapapaténan, kawin, imigrasi jeung émigrasi, sarta sénsus régulér populasina bisa nyadiakeun informasi nu jadi konci dina nyieun kaputusan ngeunaan kawijakan nasional.
Ringkesan data nu mangpaat pisan di antarana piramida populasi, nu nyadiakeun data ngeunaan sebaran kelamin jeung umur populasi dina wanda grafik nu basajan.
Ringkesan séjénna disebut tabel kahirupan. Tina cohort jalma-jalma nu lahir dina taun nu sarua, urang bisa nyusud sarta ngagambarkeun pangalaman hirup ti lahir nepi ka pupusna. For a given cohort, the proportion expected to survive each year (or decade in an abridged life table) is presented in tabular or graphical form.
Nisbah lalaki jeung awéwé dumasar umur nunjukkeun balukar tina béda laju mortalitasna.
Sumber rujukan[édit | sunting sumber]
- Demographic statistics, ti Wikipédia basa Inggris, disalin ping 3 Séptémber 2004.
Tumbu kaluar[édit | sunting sumber]
- Keur conto, tempo laporan statistik dina Malta
- Population pyramid
- Life Table


text:
Tatakrama pamingpin Sunda
Tatakrama pamingpin Sunda nya éta tatakrama atawa étika anu kudu dipiboga ku para pamingpin Sunda. [[Palanggeran tatakrama pamingpin Sunda ieu aya dina naskah kuna Sanghyang Siksa Kanda Ng Karesian anu ditulis taun 1518 M. Palanggeran tatakrama ieu téh masih bisa dipaké tuduh jalan tatakrama hirup pikeun jaman ayeuna. [1]
Daptar eusi
PARIGEUING[édit | sunting sumber]
Dina basa Sunda alam harita disebutkeun yén : "Parigeuing mah ngaranna; bisa nitah bisa miwarang, ja sabda arum wawangi, nya mana hanteu surah nu dipiwarang." anu harti dina basa Sunda kiwari : "nu disebut panggeuing téh nya éta bisa maréntah bisa nitah ku caritaan nu pikagenaheun tapi ka teu matak kesel nu diparéntahna". [1]
DASA PASANTA[édit | sunting sumber]
Ceuk karuhun Sunda harita, pikeun bisa ngalaksanakeun parigeuing téh aya padikana, nya éta nu disebut DASA PASANTA, hartina SAPULUH PANENGTREM. Maksudna kumaha carana pikeun nengtremkeun jelema nu diparentah supaya dina ngalaksanakeun pancén, gawéna dibarengan ku kaiklasan jeung sumanget nu ngagedur.
Ari panengtrem nu sapuluh téh nya éta:
- Guna : Pamingpin dina maréntah ka anu dipingpinna kudu kahartieun naon pigunaeunana atawa pimangpaateunana ku anu dititahna, sangkan digawéna dibarengan ku pamikiran pribadi supaya hasil gawéna bisa nyumponan pigunaeunana.
- Rama/Ramah : Dina nepikeun paréntah, pamingpin kudu ramah, sareh, amis budi jeung pasémon anu marahmay. Ku kituna, nu diparéntahna ogé bakal ngarasa senang jeung dihargaan salaku manusa anu boga ajén pribadi.
- Hook : Tegesna parentah nu ditepikeun téh sing karasaeun yen mangrupa rasa "hookeun" kana kamampuh diri nu diparéntah téa. hal ieu tangtu bakal nambahan sumanget gawé jeung rasa percaya kana kamampuh dirina. Tangtu inyana bakal narékahan sangkan hasil gawéna nyugemakeu kanu jadi pamingpin.
- Pesok : Pesok dina basa Sunda ayeuna mah nya éta kapincut (reueus). Jadi paréntah téh kudu ditepikeun ku cara nu bisa nimbulkeun kareueus atawa nepi ka kapincut haténa. Ieu bakal nimbulkeun rasa senang, digawéna bakal bari bungah.
- Asih : Paréntah téh kudu dibarengan ku rasa asih atawa nyaah, nepi ka karasana ku nu dititah téh dirina lir sabagian ti diri pamingpinna. Ayana rasa asih ti pamingpinna bakal numuwuhkeun rasa asih jeung ajrih. Tinangtu dina digawena bakal dibarengan ku rasa tanggung jawab nu enya-enya.
- Karunia (Karunya) : Maksudna, paréntah sina karasaeun ku nu dititah yén éta téh mangrupa "nugraha jeung kanyaah" atawa kapercayaan ti pamingpin ka dirina. Upama geus timbul rasa yén dirina dipercaya, tinangtu digawéna bakal soson-soson, sabab nu dipigawéna téh dianggap kahormatan dirina.
- Mukreruk : Tegesna pamingpin kudu bisa ngalelemu, mukpruk ku basa merenah tepi ku nu dititah téh heunteu ngarasa dipaksa atawa kapaksa. Balukarna, bawahan téh digawéna bakal ngarasa yén éta téh mangrupa pokal jeung kawajibanana.
- Ngulas : Dina basa Indonesia aya kecap mengulas. Maksudna, nya éta pamingpin kudu bisa méré komentar kana hasil gawé bawahanna, ku cara lantip. Sanajan upama perlu digeuing atawa dicawad, kudu maké cara nu saréh tur lantip.
- Nyecep : Nyecep hartina nengtremkeun haté. Pamingpin kudu bisa nyecep ka bawahanana. Nu pangperluna kudu bisa nganuhunkeun ku lisan, atawa ku cara kumaha baé asal karasana matak bungah ka nu dititahna. Pamingpin anu daréhdéh jeung béréhan salawasna bakal dipikatineung ku bawahanana.
- Ngala Angen : Maksudna pamingpin kudu bisa narik simpati bawahan. Carana nya éta dibéré perhatian anu wajar saperti akuan jeung soméah. Keur bawahan mah dipiconggah ku pamingpin téh ngarasa jadi kareueus jeung kabagjaan anu pohara. Balukarna bakal kacida ngéstona dina milampah pagawéanana, sarta nimbulkeun rasa satia.
[1]
PANGIMBUH NING TWAH[édit | sunting sumber]
Dina basa Sunda "pangimbuh ing twah" hartina "pangjangkep pikeun boga pamor". Aya 12 pajangkep tatakrama nu kudu dicumponan ku unggal jelema nya éta:
- Emét: kecap emét hartina saeutik. Diemét-emét maksudna dipakéna saeutik-saeutik supaya awét. Bisa dihartikeun rikrik-gemi, bisa ngeureut neundeun, bisa nyéngcelengan hartina ngagunakeun rejeki nurutkeun kaperluanana. Sipat emét gedé mangpaatna pikeun ngadalian napsu konsumtif.
- Imeut: imeut hartina taliti euweuh nu kaliwat. Jalma nu ngabiasakeun hirupna imeut, tangtu moal gurung gusuh, kabéh dipigawe kalayan tartib, maké rarancang nu taliti. Jelema nu imeut moal miceunan waktu teu puguh, moal ripuh ku ngabebener deui pagawéanana nu loba salah, da sagala rupa geus dipigawe bari imeut jeung taliti.
- Rajeun: saharti jeung rajin. Resep digawé, rancagé, binékas. jelema anu resep digawé, tangtu hirupna moal pinanggih jeung kakurangan, sarta bisa ngamangpaatkeun waktu.
- Leukeun: leukeun hartina suhud, junun, ngagarap hiji pagawéan tepi ka anggeusna.
- Pakapradana: bisa dihartikeun sonagar, wani tandang, tapi bisa dihartikeun ogé pantes barangpakéna. Duanana ogé kaasup tatakrama nu hadé. Jelema nu sonagar, bakal loba meunang kasempetan pikeun maju. Kapercayaan kana dirina gedé. Wani tanggungjawab jeung nyanghareupan risiko. Kitu deui jelema nu bisa maké, kaasup tatakrama busana, bakal bisa nyaluyukeun diri jeung kaayaan riungan. Moal ngarasa asor diri.
- Morogol-rogol: hartina gedé sumanget, boga kahayang. Darajat hirupna hayang undak. Jelema anu gedé sumanget bakal sanggup nyanghareupan panangtang hirup. Henteu sieun ku kasulitan. Henteu eureun nambahan élmu pangaweruh. Tapi perlu diperhatikeun pisan tina sipat morogol-rogol ulah kateuinganan jadi sipat murugul. Murugul mah sipat jelema nu teu nyaho wates, hayang meunang sorangan bari teu beunang diélingan, teu boga wiwaha jeung jeujeuhan.
- Purusa ning Sa: hartinya nya éta boga jiwa pahlawan. Wani mancegkeun bener jeung adil. Wani nangtung panghareupna dina nyanghareupan kasulitan. Gedé rasa tulung tinulungna.
- Widagda: maksudna nya eta wijaksana. jelema anu wijaksana salilana bakal adil, gede hampura, henteu getas harupateun. pikiran jeung rasana salawasna saimbang.
- Gapitan: hartina nya éta wani ngorbankeun diri. Upama sipat gapitan geus jadi kabiasaan dirina, bakal tumuwuh rasa sadia bakorban pikeun bangsa, nagara, jeung kayakinanana.
- Karawaleya: ayeuna mah disebutna balabah. Resep nulung ka nu butuh, nalang ka nu susah, asih ka nu miskin, nyaah ka nu sangsara. Jelema nu boga sipat karawaleya, bakal loba sobat, hirupna bakal pinanggih jeung kasenangan lahir batin.
- Cangcingan: hartina tangginas. Jelema anu tangginas, hirupna bakal kréatif, loba inisiatif, cara mikirna positif. Hirupna bakal leuwih maju tur mampuh nyanghareupan kasulitan.
- Langsitan: hartina rapékan, sagala bisa, henteu ngawagu, binangkit, binekas.
[1]


text:
Pausahaan Dagang
Pausahaan dagang nya éta pausahaan anu kagiatan utamana néangan kauntungan (laba) tina hasil ngajual jeung meuli barang dagangan boh sacara tunai boh ngaliwatan transaksi nu sifatna krédit.[1]
Karakteristik Pausahaan Dagang[édit | sunting sumber]
Aya sababaraha anu jadi karakteristik pausahaan dagang diantarana; (a) kagiatanna nya éta meuli barang dagangan pikeun dijual deui tapi teu ngarobah bentuk, (b) miboga sasaruaan harga dina unggal unit barang nu ditawarkeun, (c) pendapatan poko meunang tina penjualan barang dagangan, (d) Laba usaha poko meunang tina penjualan bersih dikurangan harga perolehan tina biaya-biaya..[1]


text:
Urang Sunda, utamana mah nu hirup dijaman baheula ("Baheula" didieu sahenteuna nepika jamanna Almarhum pun Bapa jumeneng keneh), boga sebutan anu Khas keur nangtukeun atawa nyebutkeun waktu dina sapopoe, atawa sebutan keur mangsa usum-usuman. Kulantaran beuki majuna jaman jeung beuki saeutik nu make sebutan wanci dina basa Sunda, sebutan-sebutan wanci teh beuki ngaleungit, lantaran jelema modern mah leuwih gampang nginget-nginget "Jam 8 isuk-isuk" tinimbang "wanci haneut moyan".
Tah dumasar kana hal eta, kuring rek medar sebutan-sebutan wanci jeung usum dina basa Sunda, nu meunang nyutat ti Wikipedia (Alhamdulillah, aya nu masih keneh inget jeung daek nulis kabudayaan basa Sunda di dunya nu geus sagala modern kieu).
Ngaran-Ngaran Waktu Dina Sapoé Sapeuting Dumasar Kana Kajadian Alam1. Wanci tumorék nya éta wanci keur meujeuhna saré tibra (kira-kira tabuh 00.30)
2. Wanci janari sapi kira-kira tabuh 01.00
3. Wanci janari leutik nya éta wanci liwat tengah peuting (kira-kira tabuh 01.30)
4. Wanci janari gedé kira-kira tabuh 02.00
5. Wanci disada rorongkéng nya éta wanci disada kongkorongok hayam sakali (kira-kira tabuh 02.30)
6. Wanci haliwawar nya éta wanci disada kongkorongok hayam dua kali (kira-lira tabuh 03.00-03.30)
7. Wanci janari kira-kira tabuh 04.00
8. Wanci balébat nya éta udat-udat beulah wétan dina waktu rék pajar (kira-kira tabuh 05.00)
9. Wanci carancang tihang nya éta wanci liwat pajar, téténjoan remeng-remeng kénéh (kira-kira tabuh 05.30)
10. Wanci murag ciibun/meleték sarangéngé nya éta wanci mimiti témbong panonpoé, ciibun nu ngagarenclang dina dangdaunan mimiti murag (kira-kira tabuh 07.00)
11. Wanci haneut moyan nya nya éta wanci keur sedeng dipaké moyan (kira-kira tabuh 08.00)
12. Wanci rumangsang nya éta wanci sabada haneut moyan panonpoé mimiti karasa panas (kira-kira tabuh 09.00)
13. Wanci pecat sawed kira-kira tabuh 10.00 (munding nu dipaké magawé dilaanan/dipecat sawedna tina beuheung munding nu narik wuluku/garu), di tempat-tempat panas tabuh 10.00, di tempat-tempat nu hawana tiis tabuh 11.00
14. Wanci manceran/tengah poé nya éta panonpoé aya di luhureun embun-embunan; panonpoé keur meujeuhna mancer (kira-kira tabuh 12.00)
15. Wanci lingsir ngulon nya éta wanci panonpoé ngésér ka kulon (kira-kira tabuh 14.00)
16. Wanci panonpoé satungtung nya éta waktu panonpoé satungtung (kira-kira tabuh 15.00)
17. Wanci tunggang gunung nya éta waktu panonpoé geus rék surup ayana dina luhureun gunung (kira-kira tabuh 16.00-17.00)
18. Wanci sariak layung nya éta wanci layung di langit katénjo beureum (kira-kira tabuh 17.00-18.00)
19. Wanci érang-érang nya éta waktu panonpoé rék surup (kira-kira tabuh 17.30-18.00)
20. Wanci sareupna/harieum beungeut nya éta waktu geus mimiti reup poék (kira-kira tabuh 18.00-18.30)
21. Wanci sareureuh gaang nya éta waktu gaang eureun disada (kira-kira tabuh 19.00)
22. Wanci sareureuh budak nya éta waktu barudak leutik geus mimiti saré (kira-kira tabuh 21.00)
23. Wanci sareureuh kolot nya éta waktu kolot mangsana reureuh (kira-kira tabuh 22.00)
24. Wanci tengah peuting kira-kira tabuh 24.00.
Sesebutan Waktu Dumasar Kana Waktu Ibadah1. Pajar kira-kira tabuh 04.00 waktu rék meleték panonpoé
2. Imsak kira-kira 10 menit saméméh waktu subuh
3. Subuh kira-kira tabuh 04.30-05.00
4. Duha kira-kira tabuh 08.00-09.00
5. Lohor kira-kira tabuh 12.00
6. Bada lohor kira-kira tabuh 12.30-13.00, waktu sanggeus kadéngé bedug lohor
7. Asar kira-kira tabuh 15.30
8. Magrib kira-kira tabuh 17.30-18.00, waktu geus mimiti poék pikeun ngalaksanakeun sholat magrib
9. Bada magrib kira-kira tabuh 18.00-19.00, waktu saréngséna sholat magrib
10. Isa kira-kira tabuh 19.00, waktu pikeun ngalaksanakeun sholat isa
11. Bada isa kira-kira tabuh 19.00-20.00, waktu sanggeus ngalaksanakeun sholat isa.
Sesebutan Waktu nu Patali jeung Poé1. Isuk-isuk kira-kira tabuh 05.00-10.00, wanci bada subuh nepi ka kira-kira pecat sawed
2. Beurang nya éta ti mimiti meleték panonpoé nepi ka surupna
3. Pabeubeurang kira-kira tabuh 11.00-14.30, waktu sabada pecat sawed nepi ka waktu panon poé satungtung
4. Pasosoré kira-kira tabuh 15.00-18.00, waktu sabada panon poé satungtung nepi ka waktu sareupna
5. Peuting nya éta waktu ti barang surup panonpoé nepi ka meletékna deui
6. Poé ieu nya éta waktu anu ayeuna keur dilakonan
7. Isukan nya éta sapoé nu bakal datang
8. Pagéto nya éta heuleut sapoé ti ayeuna ka hareup (dua poé nu bakal datang)
9. Pagéto amat nya éta heuleut dua poé ti ayeuna ka hareup (tilu poé nu bakal datang)
10. Kamari nya éta poé nu geus kaliwat sapeuting
11. Mangkukna nya éta kamarina, heuleut sapoé ka tukang (poé nu geus kaliwat dua poé)
12. Tilu poé ka tukang nya éta waktu nu geus kaliwat tilu poé.
Waktu nu Patali jeung nu Geus Kalakon1. Ayeuna nya éta waktu nu keur dilampahan
2. Bieu nya éta waktu nu cikénéh karangdapan
3. Cikénéh nya éta panuduh waktu nu geus kaliwat, pandeurieun bieu
4. Tadi nya éta waktu nu can lila kaliwatna
5. Engké/mangké nya éta nuduhkeun waktu (deukeut nu bakal kasorang).
Sesebutan Waktu nu Patali jeung Jaman1. Kiwari nya éta jaman nu keur dilakonan ayeuna
2. Baréto nya éta jaman nu geus lila kaliwat
3. Baheula nya éta jaman nu geus lilia kaliwat béh ditueun baréto
4. Bihari nya éta jaman nu geus kaliwat lila pisan
5. Jaga nya éta jaman nu lila kénéh bakal kasorang
6. Isuk jaganing géto (pagéto) nya éta jaman nu moal lila bakal kasorang
7. Baring supagi nya éta isuk jaganing géto, dina waktu nu bakal datang.
Sesebutan Waktu Séjénna1. Sakiceup nuduhkeun waktu nu sakeudeung pisan
2. Sakedét nuduhkeun waktu nu sakeudeung pisan
3. Sakilat nuduhkeun waktu nu sakeudeung pisan, diupamakeun kana liana kilat nu ngaburinyay
4. Saharita waktu éta atawa harita kénéh
5. Sajongjongan nuduhkeun waktu sawatara sekon
6. Sakedupan nuduhkeun waktu saharita, jero sawatara sekon
7. Sapanyeupahan nuduhkeun waktu nu teu sabaraha lilana, kira-kira lilana sarua jeung nu keur nyeupah
8. Sapangéjoan nuduhkeun waktu nu rada lila, kira-kira lilana sarua jeung nu keur ngéjo (nyangu)
9. Sapoé sapeuting nuduhkeun waktu anu lilana dua puluh opat jam
10. Saminggu nuduhkeun waktu anu lilana tujuh poé
11. Sabulan nuduhkeun waktu anu lilana opat minggu (28,29,30 atawa 31 poé)
12. Sabulan campleng nuduhkeun waktu anu lilana sabulan jejeg
13. Saumur jagong nuduhkeun waktu anu lilana sarua jeung umur melak jagong, kira-kira tilu bulan satengah
14. Sausum nuduhkeun waktu anu dicirian ku sakali usum, upamana usum hujan, usum kadu
15. Sataun nuduhkeun waktu anu lilana dua welas bulan
16. Sataun landung nuduhkeun waktu anu lilana dua welas bulan leuwih
17. Sawindu nuduhkeun waktu anu lilana dalapan taun
18. Saabad nuduhkeun waktu anu lilana saratus taun
19. Samilénium nuduhkeun waktu anu lilana sarébu taun.
Usum-Usuman
Usum-usuman nya éta waktu anu nuduhkeun usum atawa waktu nu tangtu, upamana waé usum hujan, usum kadu.Usum-usuman bisa dibagi sababaraha waktu, saperti dihandap ieu.
Waktu nu Patali jeung Kayaan Alam1. Usum mamaréng nya éta usum mimiti ngijih
2. Usum ngijih nya éta waktu mindeng turun hujan
3. Usum dangdarat nya éta usum panyelang antara ngijih jeung katiga, hujan jeung halodo kakapeungan
4. Usum katiga nya éta usum halodo, usum teu hujan
5. Usum barat nya éta usum angin grdénu jolna ti kulon, pacampur jeung hujan
6. Usum selatan nya éta usum loba angin nu jolna ti kidul-wétan.
Waktu Nu patali jeung Kaayaan nu aya di Masarakat1. Usum ngagebug nya éta usum loba nu gering parna, loba nu maraot
2. Usum sasalad nya éta usum loba panyakit nu babari tépa
3. Usum parepok ny éta usum loba nu kawin
4. Usum paceklik nya éta usum kurang dahareun, pangpangna béas atawa paré, usum paila
5. Usum tigerat nya éta usum paceklik
6. Usum nguyung nya éta usum paceklik.
Waktu nu Patali jeung Tatanén di Sawah1. Usum nyambut nya éta mangsa ngagarap sawah
2. Usum tebar nya éta mangsa ngawurkeun binih kana pabinihan
3. Usum tandur nya éta mangsa melak binih parénu tos jadi di kotakan sawah
4. Usum ngarambét nya éta mangsa miceunan jukut nu jaradi antara tangkal paré di sawah
5. Usum celetu nya éta mangsa siki paré geus mimiti cul-cel baruahan
6. Usum beukah nya éta mangsa paré areusian, bareukah
7. Usum rampak nya éta mangsa paré geus rampak kaluar humbutna
8. Usum beuneur héjo nya éta mangsa paré geus beuneur tapi masih kénéh héjo
9. Usum pibuateun nya éta mangsa paré ngadagoan waktu nu mustari pikeun dipanén
10. Usum panén nya éta mangsa paré diala (dibuat).
Waktu nu Patali jeung Tatanén di Huma1. Usum nyacar nya éta mangsa nyacar leuweung pihumaeun
2. Usum ngahuru nya éta mangsa ngaduruk kai jeung kakayon séjénna
3. Usum ngaseuk nya éta mangsa melak paré huma
4. Usum ngoréd/ngoyos nya éta mangsa meresihan jukut nu jaradi antara luwukan paré ku koréd
5. Usum dibuat/ngétém nya éta mangsa ngala paré (maké étém).
Mudah-mudahan tuisan ieu sahenteuna bisa ngajadikeun pangeling pikeun urang Sunda khususna, yen nyatana basa Sunda teh sakitu beungharna.
Hatur nuhun.... :)


text:
Rabu, 21 November 2012
Ngamumule Budaya Sunda Ngaliwatan Kasenian
Do you like this story?
Kuatna modernisasi jeung globalisasi jaman kiwari, ngabalukarkeun leungitna kabudayaan tina peradaban, utamana kabudayaan lokal (local culture) saperti kabudayaan sunda. Henteu mustahil, sabab ieu kabudayaan sunda téh geus teu bisa ngalawan tantangan-tantangan jaman nu leuwih kuat tibatan kamahsyuran budaya sundana sorangan.
Hal ieu téh ku sabab urang sundana kénéh teu apal kana kabudayaan sundana sorangan anu sakitu bengharna, hususna dina widang kasenian téa. Kalahka batur nu mikareueusna mah batan urang sundana sorangan. Meuerunan, urang sunda ngarasa kuuleun kana kasenian-kasenian sunda, sabab ceuk maranéhna mah éta téh teu gaul, nu gaulna mah lamun musik téa mah, jazz, hip-hop, RnB, jsb. Padahal mah mun dimekarkeun mah kasenian sunda téh leuwih mibpga ciri has jeung kaunikan, kuduna mah bisa mendunia téa atawa go internasional.Taun 2010, Kemenbudpar ngainventarisasi kasenian sunda sa-Jabar, kabehna aya 355, tapi 40% kaancam rék tumpur, 10% deui geus tumpur. Kasenian-kasenian éta bisa dipasing-pasing kana sabaaraha golongan, diantarana angklung (30 jenis), beladiri (10 jenis), celempungan (6 jenis), debus (15 jenis), gamelan (16 jenis), haleran (24 jenis), ibing (17 jenis), kacapian (20 jenis), Macakal (18 jenis), mawalan (7 jenis), ngotrek (10 jenis), pantun (6 jenis), sandiwara (27 jenis), terbangan (18 jenis), topeng (8 jenis), sekar (15 jenis), wayang orang (5 jenis), wayang golek (9 jenis), wayang kulit (7 jenis).
Tina sabaraha jenis kasenian di luhur, ngan sababaraha hiji nu dipikawanoh ku masarakat. Éta ogé geus jarang dipintonkeun ku masarakat sunda.
Kepala Kemenbudpar Jabar miharep sangkan kasenian nu rék tumpur dimekarkeun deui, jeung nu geus tumpur dibangkitkeun deui, tapi ngan saukur harepan hungkul, sabab Pak mentrina sorangan teu mikawanoh kabéh kana jenis-jenisna. Kumaha rék dimekarkeun, rojongan ti pamarentahna sorangan kurang ngayakinkeun, malahan mah Kemenbudpar téh nu ngokolalkeun kasenian, istilahna mah hukum kadua sanggeus UUD’45.
Kuduna mah urang sunda téh mikareueues kana kasenian sunda anu geus diwariskeun ku karuhun jaman baheula, sabab éta téh mangrupa bekel dina nalika urang némbongkeun ciri has salaku warga Indonesia, husuna urang sunda. Sabenerna urang geus dibéré celah pikeun ngamekarkeun kabudayaan sunda nu séjénna, sabab urang miboga hiji alat nu geus dipikawanoh ku dunya luar, nya éta angklung. Alat musik tradisional Jawa Barat anu jadi andelkeunenun urang Sunda. Sakatempo mah angklung téh ngan saukur alat nu dijieun tina awi, ngan saukur alat musik instumen biasa, budak jaman ayeuna mah meureun nganggap angklung téh teu modern, padahal mah angklung téh bisa ngamaénkeun rhytme pikeun mintonkeun lagu barat saperti I have a dream ti Westlife jeung Musik Klasik ti Mozart.
Hal éta téh kuduna mah jadi pangrojong pikeun urang sunda dina ngamekarkeun deui kasenian-kasenian sunda. Ku sabab éta téh mangrupa celah pikeun kasenian sunda satuluyna bisa saperti angklung.
Hiji kabudayaan bisa disebut kuat lantaran dina 7 unsur budaya éta téh aya nu ngarojongna saperto objekna nya éta manusa téa. Dina prosés kabudayaan, sakuduna mah urang téh make prosés akulturasi, dimana aya kabudayaan séjén datang, urang bisa ngadumaniskeun, tapi nilai-nilai saméméhna teu leungit. Samodél angklung anu bisa maénkeun rhytme pikeun lagu barat di luhur. Eta geus jadi lolongkrang pikeun leuwih sigep deui dina ngamekarkeun kabudayaan ngaliwatan seni, sangkan teu kasésered ku kamekaran jaman kiwari.
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
Katapang
Katapang (Terminalia catappa) nyaeta sarupaning tangkal gedé di daérah tropis nu kagolongkeun kana kulawarga Combretaceae. Tuwuhan ieu sumebar ka réa patempatan ku jasana manusa sarta asalna teu dipikanyaho kalawan pasti. Katapang geus lila pisan dibudidayakeun di wewengkon-wewengkon mimiti Australia Kidul Jeung Gini Anyar, Asia Tenggara jeung Mikronésia nepi ka anak buana Indian. Anyar-anyar ieu, tutuwuhan ieu geus diwanohkeun ka bagian-bagian tina buana Afrika jeung Amerika. Ngaran umumna ti antarana Indian almond, Bengal almond, Singapore almond , Malabar almond, Tropical almond, Sea almond, jeung Umbrella tree.
Galeri[édit | sunting sumber]
-
-
-
-
tangkal kolot di Kalkuta, Bengala Kulon, India.
-
daun nu gugur di Kalkuta, Bengala Kulon, India.
-
daun nu gugur (bagian tonggong) di Kalkuta, Bengala Kulon, India.
-
dahan jeung daun-daun anyar sarta kembang nu ligar di Kalkuta, Bengala Kulon, India.


text:
Préféktur Fukuoka
Perfektur Fukuoka (福岡県 Fukuoka-ken?) ayana di Pulo Kyushu, Jepang. Ibukotana Fukuoka.
Daptar eusi
Sajarah[édit | sunting sumber]
Perfektur Fukuoka ngawengku propinsi heubeul Chikugo, Chikuzen, jeung Buzen.
Geografi[édit | sunting sumber]
Perfektur Fukuoka nyanghareupan laut ti tilu sisi, diwatesan ku Pefekter Saga, Oita, jeung Kumamoto sarta nyanghareupan Perfektur Yamaguchi sebrangeun Selat Kanmon.
Fukuoka kaasup dua kota gede di Pulo Kyushu, nyaeta Fukuoka jeung Kitakyushu, sarta kawasan industri di Kyushu. Fukuoka oge ngawengku sababaraha pulo-pulo leutik kalereun basisir Kyushu.
Kota-kota[édit | sunting sumber]
Aya 26 kota di Perfektur Fukuoka.
Kacamatan jeung desa[édit | sunting sumber]
Kacamatan jeung desa di unggal distrik.
Ekonomi[édit | sunting sumber]
Di Perfektur Fukuoka salah sahiji pusat industri Jepang, ampir 40% dina kahirupan ekonomi Kyushu. Industri utama kaasup mobil, semikonduktor jeung baja. Aya sababaraha kawasan industri (toshiken) sabudereun Fukuoka jeung Kitakyushu, disebutna "Fukuoka-Kitakyushu".
Universitas[édit | sunting sumber]
- Fukuoka University (Fukuoka)
- Kurume University (Kurume)
- Kyushu Institute of Technology
- Kyushu University (Fukuoka)
- Seinan Gakuin University (Fukuoka)
Demografi[édit | sunting sumber]
Budaya[édit | sunting sumber]
Wisata[édit | sunting sumber]
Fukuoka lain ngarupakeun pusat wisata. Tempat wisata nu populer nyaeta Fukuoka City, di Kitakyushu aya sababaraha tempat wisata.
Rujukan[édit | sunting sumber]
Wikipedia Basa Inggris, Juli 2006.
Rupa-rupa topik[édit | sunting sumber]
Tumbu kaluar[édit | sunting sumber]
Tingali ogé Préféktur Fukuoka di Wikivoyage
- (Basa Inggris) Official Fukuoka Prefecture homepage
- (Basa Inggris) Official Fukuoka Tourism Association website
- (Basa Inggris) Fukuoka information homepage
- (Basa Inggris) Fukuoka Guide, get more out of Fukuoka, Japan's mini-metro
- (Basa Inggris) Fukuoka Flickr Photo Pool


text:
Sebaran Weibull
Dina tiori probabiliti jeung statistik, sebaran Weibull (nyokot tina ngaran Wallodi Weibull) nyaeta probability distribution kontinyu nu mibanda probability density function
numana k >0 nyaeta parameter bentuk jeung λ > 0 nyaetra parameter skala sebaran.
Fungsi kumulatip densiti diartikeun ku
Sebaran eksponensial (lamun k = 1) sarta sebaran Rayleigh (lamun k = 2) ngarupakeun dua kasus husus dina sebaran Weibull.
sebaran Weibull geus ilahar dipake dina model waktu sanggeus alat teknis gagal. Lamun laju gagalna alat nurun dumasar kana waktu, mangka pilih k   1 sarta tangtukeun densiti f nu naek ka arah maksimum sarta nurun salawasna. Pabrik salawasna nyadiakeun bentuk sarta skala paramater keur sebaran waktu hirup tina sababaraha alat. Sebaran Weibull bisa oge dipake model sebaran kecepatan angin di lokasi di bumi. Unggal lokasi dicirikeun ku sabagean parameter bentuk jeung skala.
Nilai ekspektasi sarta simpangan baku tina variabel acak Weibull bisa ditembongkeun dina watesan fungsi gamma:
- E(X) = λ Γ((k + 1) / k) sarta
- var(X) = λ2[Γ((k + 2) / k) - Γ2((k + 1) / k)]


text:
Newest Post
1. Contoh Pidato Sunda | Amal-amal anu bakal nulungan urang di jero kubur
2. Contoh Pidato Sunda | Ngawangun Nagri nu Utami
3. Contoh Pidato Sunda | Masrakat urang masih kénéh seueur anu beurat pikeun nyumponan kabutuhan hirup
4. Contoh Pidato Sunda| Jangji-jangji Inohong kudu Ditedonan Jangji-jangji Inohong kudu Ditedonan
5. Contoh Pidato Sunda | Paturay tienung kelas 6 SD
6. Pidato Bahasa Sunda | Hikmah Puasa Jeung Kasantunan
7. Pidato Bahasa Sunda | Iman Kana Kodo dan Qodar
8. Pidato Bahasa Sunda | Manfaat Iman Kana Qodo sareng Qodar
9. Pidato Bahasa Sunda | Hikmah Iman ka Kitab-Kitab Allah
10. Pidato Bahasa Sunda | Panghulung Kalbu
11. Pidato Bahasa Sunda | Pidato nyambut dina mieling hari Kesaktian Pancasila
12. Pidato Bahasa Sunda | Ngesian Kamerdekaan (sudah digunakan)
13. Contoh Pidato Sunda | Kawajiban Diajar 12 Tahun
14. Contoh Pidato Sunda | Paturay Tineung Ti Wawakil Osis
15. Contoh Pidato Sunda | Paturay Tineung Ti Wawakil Guru
16. Contoh Pidato Sunda | Paturay Tineung Ti Wawakil Siswa
17. Contoh Pidato Sunda | Gubernur Jawa Barat - Mieling Milangkala Kota Bogor
18. Contoh Pidato Sunda | Biantara Nyérénkeun jeung Narima Calon Pangantén | Biantara Sesepuh ti Calon Pangantén Lalaki
19. Contoh Pidato Sunda | Biantara Nyérénkeun jeung Narima Calon Pangantén | Biantara Sesepuh ti Calon Pangantén Awéwé
20. Contoh Pidato Sunda | Ngaronjatkeun Kareeus Nonoman an Basa Sunda
21. Contoh Pidato Sunda | Gerakan Gandrung Tatangkalan
22. Contoh Pidato Sunda | Biantara Paturay Tineung TI Wawakil Siswa
23. Contoh Pidato Sunda | Ngajaga Kaendahan Lembur
24. Contoh Pidato Sunda | Mieling Hari Jadi Kota Bogor - Ngamumule Banda Budaya Sorangan
25. Contoh Pidato Sunda | Biantara Laporan Ketua Panitia Pasanggiri Pupuh
Sumber daya : http://kabarmu.blogspot.com
- Back to Home »
-
- Kumpulan Teks Pidato Bahasa Sunda
Related Posts :
5 Responses so far.
-
SD CICADAS CIPATAT says:
makasih mas
-
blognya keren (y)
-
blognya keren
-
blognya keren
-
Azam Syahyudin says:
Mas saya lagi butuh contoh sambutan ketua panitia isra mi'raj dalam bahasa sunda bisa tolong bantu di posin ga soalnya saya lagi butuh untuk acara tersebut


text:
Bagaimana cara mendapatkan uang? Dengan memberikan evaluasi tentang sebuah situs web. Ulasan harus setidaknya 2-3 kalimat panjang. Apakah ada biaya atau biaya keanggotaan untuk bergabung? Tidak, keanggotaan di AWSurveys adalah gratis dan Anda tidak akan diminta untuk membayar biaya keanggotaan atau biaya lainnya. Kapan saya akan menerima penghasilan
Program Cepat Kerja Di Hotel Dan Kapal Pesiar – PROGRAM PENDIDIKAN & PELATIHAN CEPAT KERJA DI HOTEL DAN KAPAL PESIAR LANGSUNG PENEMPATAN KERJA – MAGANG LUAR NEGERI NHS ADALAH: CORPORATE ACADEMY SEJAK TH 1998. DI BAWAH LANGSUNG PERUSAHAAN – PERUSAHAAN BESAR TERKEMUKA INTERNATIONAL UTK HOTEL DAN KAPAL PESIAR. “1400 ALUMNUS NHS” TELAH BEKERJA
Dapatkan Keuntungan Dan Peluang Bisnis Online Lebih Besar Bersama SpeedCash. Dengan Account Speed Cash Anda Dapat Untuk Melakukan Transfer Bank di Seluruh Indonesia. Menerima Pembayaran Dan Berbagai macam Transaksi. Baca Selengkapnya Tentang SpeedCash Dan Segera Daftarkan Diri Anda Disini (Gratis) Untuk Mendapatkan No.ID dan No.Rekening SpeedCash Anda,
Melayani konsultasi jasa pelet, trawang, pengobatan jarak jauh, gratis cinta ditolak, mbh dirgoworo bertindak merasa bertepuk sebelah tangan atau di khianati oleh pasangan anda. Sekarang adalah waktunya anda bertindak, tidak ada kata terlambat untuk mengubah keinginan anda untuk dapatkan cinta anda supaya menjadi kenyataan, jangan menunggu?
Conto dongeng sato (fabel) : 1) sakadang kuya jeung monyet. 2) peucang nu licik. 3) beurit nu kacida bedegong na. 4) kuya silihduruk jeung maung. 2. Dongeng Mite. Dongeng tradisional anu carita na make palaku mahluk
Kukituna urang salaku kaom muda anu gelar jeung cicing di Tatar Sunda boga kawajiban ngawanohkeun tur ngajak barudak sangkan resep kana Sastra Sunda utamana kana dongeng. Dongeng teh loba pisan rupana diantarana aya fabel, parable, legenda, mite, sage, pamuk jeung dongeng pieunteungeun. B. Rumusan Mikawanoh tur maham kana conto dongeng. BAB II Caritana pondok, lanjeuran carita dina dongéng biasana basajan jeung pondok.
Alatan singgetna, carita-carita pondok hasil ngandelkeun téknik-téknik sastra kawas inohong, plot, téma, basa sarta insight sacara leuwih lega dibandingkeun jeung fiksi anu leuwih panjang. Caritana bisa mangrupa sagala rupa jenis. Conto-conto munggaran tina kumpulan carita pondok kaasup Dongeng-dongeng Grimm Duduluran (1824–1826), Evenings on a Farm Near Dikanka (1831-1832) karya Nikolai Gogol, Tales of the Grotesque and Arabesque (1836),
Palakuna : Gagak jeung Oray Sanca - Watek palakuna : Gagak = Badeur, sok daek nyopet, te bisa digenggereuhkeun. Oray Sanca = Getol, daek usaha, rajin. - Tempat/latar : Caritana jaman baheula di hiji balong nu loba
Dongéng Fabél nya éta dongéng atawa carita rékaan anu eusina ngajarkeun moral atawa atikan budi, ku kituna carita téh ngagambarkeun pasipatan, waték, jeung budi manusa. Conto-conto judul dongéng sasatoan Sunda di antarana; Sakadang Kuya jeung SakadangMonyét Maling Cabe, Sakadang Kuya jeung Sakadang Monyét Melak Cau, Sakadang Monyét Maok Suling Sakadang Kuya, Sakadang Kuya jeung Sakadang Maung Silih Duruk, Sakadang Kuya
Kukituna urang salaku calon pangajar anu gelar jeung cicing di Tatar Sunda boga kawajiban ngawanohkeun tur ngajak barudak sangkan resep kana Sastra Sunda utamana kana dongeng. Dongeng teh loba pisan rupana diantarana aya fabel, parable, legenda, mite, sage, pamuk jeung dongeng pieunteungeun. B. Rumusan Masalah . Caritana pondok, lanjeuran carita dina dongéng biasana basajan jeung pondok. Ari nu jadi alesanana nyaéta carita dongéng
"Dongeng Sunda" sareng Ciri - ciri , Rupi - rupi jeung Contoh na. Nurul Ramdan 05.29 Edukatif , Pendidikan Edit 4. di tulis siga pancaritaan sacara lisan 5. aya talatah dina caritana 6. carita nu diangkat teh teu asup uteuk. C) RUPI DONGENG TINA BASA SUNDA 1. Parabel: dongeng anu eusina nyaritakeun kahirupan jalma dawam. 2. Fabel: Dongeng sasatoan anu paripolahna dicaritakeun kawas jelema, upamana bae tiasa nyarios jeung ngagunakeun uteuk pikiran. 3. Legenda:
Ari nyebarna tatalepa sacara lisan. Bareto mah ngadongeng atawa mangdongengkeun teh jadi tradisi urang sunda. B) CIRI-CIRI DONGENG 1. ngagunakeun alur nu sederhana 2. carita na singket jeung gerak cepat 3. karakter tokoh teu 5. aya pesan dina caritana 6. langsung 7. carita nu diangkat teh teu asup akal. C) JENIS DONGENG TINA BASA SUNDA 1. Parabel 2. Fabel 3. Legende 4. Sage 5. mite. D) PERBEDAAN JENIS-JENIS DONGENG 1. Parabel:
- Halaman ini diberdayakan oleh Google, Bing!, dan Blekko -


text:
Hartina Kabayan ceuk KUBS mah 1.tukang ngajaga paseban, 2. tukang ngaladenan dina hahajatan. Aya deui ceuk Ensiklopedi Sunda mah pembantu patih atawa Patinggi dina mangsa karajaan nepi ka mangsa kabupatian dina pamarentahan tradisional nepi ka ahir abad 19 tugasna nyaeta nepikeun paparentah raja atawa bupati ka rahayat, jadi kabayan didieu mah jabatan beda jeung tokoh Si Kabayan.
R Purbacaraka boga pamanggih yen, banyol, lulucon (humor) anu panghadena, anu luhur ajena nyaeta banyol anu sanggeus urang bisa diajak seuri satuluyna dititah mikir mikiran eusi tina eta lulucon anu tungtungna urang bisa “ngaji diri” bisa ngaragap maneh, nganyahokeun kaayaan diri sorangan.
Dina carita sapopoe Urang Sunda, tukang banyol, tukang heureuy euweuh deui iwal ti Si Kabayan, aya sarjana Walanda nu kungsi nyieun disertasina dina taun 1929 nyaeta Dr Coster Wijsman nyebutkeun euweuh deui nu pangbeungharna disakuliah nusantara ku carita lucu iwal ti di Tatar Sunda anu nyanda kana carita Si Kabayan. Carita Si kabayan kungsi dijieun buku ku CM Pleyte anu judulna Pariboga dina taun 1912, Bale Pustaka kungsi nerbitkeun Si Kabayan dina taun 1932, kabehdieunakeun loba buku anu terbit nu eusina dongeng-dongeng si Kabayan diantarana Min Resmana (Si Kabayan Tapa), Moh Ambri ( Si Kabayan Jadi Dukun), ceuk Ajip Rosidi ieu buku teh saduran tina buku pangarang Perancis Moliere anu judulna La Medicine Malgre Lui).
Salian ti Si Kabayan aya deui tokoh sejen nyaeta Mama Lengser ( sok aya nu nyebut Mamang Lengser, Ua Lengser) dina carita pantun jeung si Cepot dina carita wayang golek. Hartina Lengser ceuk kamus Satjadibrata nyeta jelema kapercayaan raja jaman baheula, aya deui anu nyebutkeun hartina teh turun, lungsur. Dina carita pantun tingkah paripolah Mama Lengser mindeng ngondang pikaseurieun, boh ucapna boh ringkak paripolahna, malah ku anu ngadarengekeun carita pantun mah bijilna Mama Lengser teh sok didaragoan alatan loba lucuna, kitu deui si Cepot dina carita wayang golek, malah lamun urang lalajo wayang nu dalangna Asep Sunandar Sunarya, porsi bijilna si Cepot teh siga anu dijadikeun kojo boh heureuyna anu ngageuhgeuykeun kaayaan jaman kiwari boh kalakuanana anu kalan-kalan siga anu cunihin.
Peran Mama Lengser dina carita pantun digambarkeunana teh siga anu tetep, umurna geus kolot, awakna bayuhyuh, papakean teu matut, tapi ieu tokoh teh bisa komunikasi jeung Raja kitu deui bisa komunikasi jeung rahayat perana meh sarua jeung si Cepot. Raja bisa disebut nu ngawakilan “alam luhur”, Lengser ngawakilan “alam tengah” jeung rahayat anu disebut “alam bawah”, dina kosmologi urang Sunda aya nu disebut Tri Tangtu, Buana Nyungcung (alam baka, alam para dewa), Buana Pancatengah (medium) jeung Buana Rarang (alam fana, alam manusa). Mama Lengser bisa disebut medium anu ngahubungkeun antara dunya raja jeung rahayatna, anu ngahubungkeun antara karaton jeung masyarakatna, tangtu we inyana kudu bisa kabula kabale, sagala parentah raja ditepikeun ka rahayatna, kitu deui kahayang rahayat ditepikeun ka rajana.
Nu sok jadi bahan gogonjakan Mama Lengser teh wujud kasarna (awakna) ari wujud lemesna (spiritualna) kacida dihargaanana utamana kajujuranana, pituahna, (bandingkeun jeung Semar atawa si Cepot dina carita wayang), matak teu aneh sanajan raja oge sok ngumaha ka Mama Lengser kitu deui rahayat sejena, dina prakna mere pituah teh tara ieuh umangkeuh ieu aing uyah kidul, tapi tetep kalawan handap asor nepi ka anu dibere pituah teh teu ngarasa kaisinan.
Urang Sunda enya resep heureuy resep guyon (humor), tapi heureuyna tara nganyerikeun batur komo bari ngekeak kekurangan batur mah, humorna leuwih nyoko kana “otokritik”, kana kalaipan diri, lamun tea mah aya nu dijadikeun obyek dina humorna malah sok dipikanyaah lain dipikaijid. Ceuk sakaol ieu teh teu leupas tina kaayaan alam Tatar Sunda nu pinuh ku parentul gunung, alam tropis nu kalan-kalan loba musibah alam, gunung bitu, banjir, longsor jste. Sakabeh kajadian alam siga kitu teh teu bisa dilawan ku tanaga manusa, manusa kacida hengkerna dibandingkeun alam anu sakitu rongkahna, tina eta kaayaan manusa Sunda dina nyicinganana kudu harmonis jeung alamna, nya tina ieu kasadaran sakapeung manusa Sunda siga nu ngelehan bae.
Carita tokoh Si Kabayan aya di rahayat Sunda, aya dina folklore masyarakat Sunda, inyana “dipikanyaah” ku masyarakat Sunda sok digambarkeun bodo tapi sakapeung sok digambarkeun pinter, jadi aya sifat paradok dina diri Si Kabayan, atawa bisa jadi aya sifat dualisme primordial. Lamun bodo sok siga anu bodo katotoloyoh (dina carita Si Kabayan ngala tutut), lamun pinter sok bisa ngalingsemkeun batur (dina carita Si Kabayan ngadeupaan lincar), hal ieu bisa dijadikeun pieunteungeun boh keur rahayat boh keur pamingpin, sedengkeun kategori pamingpin kuduna leuwih pinter batan anu dipingpina, harti pinter didieu dina harti kualitas dirina.
Dina campur gaul sapopoe dina mangsa kiwari anu geus campur aduk jeung seler sejen, posisi heureuyna urang Sunda anu tadi geus disebutkeun nyoko kana otokritik can tangtu dipikaharti ku seler sejen, palebah dieu urang Sunda kudu ngaluarkeun jurus kapinteran si Kabayan nyaeta surti kana posisi diri (kualitas), siga heureuy Ungkal bakal kahartieun ku urang Ungkal deui, ku anu ti luar mah can tangtu kahartieun jeung urang Ungkal-na oge dina ngaluarkeun heureuyna teh tara sagawayah. Ari wewengkon Ungkal teh ayana di Kacamatan Conggeang (ayeuna mah geus jadi desa). Tah keur dulur-dulur nu ahli atawa resep kana Antropologi, sok mangga geura pedar perkara “poyok Ungkal”, sabab dina poyok Unggal loba pisan silibna anu bisa jadi banda pituin urang Sumedang.


text:
Kalori
Kalori téh unit ukuran pikeun énérgi, asal tina basa Prancis anu diserep tina basa Latin kalor (panas). Najan sacara umum mah nu leuwih loba dipaké téh satuan joule, unit énérgi SI, kilokalori atawa Kalori ("C" kapital pikeun 'Calorie') tetep dipaké pikeun jumlah énérgi pangan. Istilah kalori munggaran dipaké ku Profésor Nicolas Clément taun 1824 dina bentuk kg-kalori, sarta mimiti asup kamus basa Prancis jeung Inggris taun 1842-1867.
Kalori teu kungsi jadi unit SI atawa métrik, sedengkeun dina harti anu modéren nujul ka tilu kelas:
- kalori leutik (small calorie) atawa gram kalori, nyaéta énérgi anu dipikabutuh pikeun naékkeun hawa sagram cai sadarajat sélsius (1 °C), kira 4,184 joule.
- kalori gedé (large calorie) atawa kilogram kalori, nyaéta énérgi anu dipikabutuh pikeun naékkeun hawa sakilo cai (1 kg) sadarajat (1 °C), kira 4,184 kJ, pas sarébu kali kalori leutik.


text:
Kwetiau
Kwetiau (Hanzi: 粿條, hanyu pinyin: guotiao, juga disebut 沙河粉, shā hé fěn) nya éta sajinis mie Tionghoa anu warnana bodas anu dijieuna tina béas. [1] Kwetiau nya éta kadaharan asalna ti Tiongkok anu dijieuna tina tipung tarigu, ragi, soda, ammonium bicarbonat jeung uyah. [1]
Sajarah[édit | sunting sumber]
Mimitina kwetiau ilaharna dijual ku pamayang jeung patani.[2] Kwetiau atawa Char kway teow, anu hartina potongan mi beras goreng.[2] Dina resep aslina, kwetiau digoréng dina lemak babi kalayan ngahasilkeun rasa anu gurih. Char kway teow aya di pusat kadaharan di Singapura seperti di Maxwell Road Hawker Centre anu jadi hidangan andalan di Princess Terrace Cafe.[2] Sajarahna mah di jaman Dinasti Song, sélér Jin ti kalér kuat pisan, geus sabaraha kali nyerang negeri Song.[2] Anu satuluyna Karajaan Song diéléhkeun anu mana kaisar Wei jeung Xin beunang.[2] Tuluy raja Gang ngadegkeun dinasti Song Kidul.[2] Untungna aya saurang jéndral anu ngarana Yue Fei mingpin tentara Song pikeun ngalawan.[2] Hanjeluna saencan anjeuna bisa ngarebut deui ibu kota Song, anu saeutik deui jarakna sakitar 22 kilométér.[2] Kajadian ieu jadi kasang tukang ayana kadaharan kwetiau anu aya sawatara jalma anu geuleuh ka Chin Kuai anu geus mitnah Jendral Yue Fei, maranéhna nyieun tipung tarigu anu ngagambarkeun Chin Kuai jeung pamajikana, dihijikeun jadi hiji, anu satuluyna di goréng tuluy di dahar.[2] Baheula ieu kadaharan téh ngarana Yu –Zha (goréng jeung minyak) Chin Kuai, anu diringkas jadi Yu Zha Kuai (Hokkian Yu Tjah Kwee), Tjah kwee atawa Yutiao (Basa Mandarin) anu ayeuna dipikawanoh kwetiau.[2]


text:
Balakutak
Balakutak téh sato laut ordo Sepiida anggota kelas Cephalopoda (nu ogé ngawengku cumi-cumi, gurita, jeung nautilus). Ku kituna, balakutak teu kaasup kana golongan lauk. Di antara ciri-cirina anu penting, nyaéta boga cangkang jero, panon gedé, dalapan leungeun, sarta dua téntakel nu reunceum ku panyoco.
Biologi[édit | sunting sumber]
Balakutak boga struktur jero nu loba porina nu disebut cuttlebone, nu eusina kalsium karbonat, sangkan bisa ngambang. Ngambangna ieu diatur ku cara ngarobah babandingan cairan jeung gas nu aya di jerona. Unggal spésiés balakutak téh boga dedegan nu béda-béda, boh ukuran, kelir, atawa 'tulang'na. Tulangna ieu sok diparabkeun ka parkit atawa manuk kukutan lianna pikeun asupan kalsium.
Balakutak kadang disebut ogé londok laut, sabab pinter nyamur ngarobah kelir kulitna luyu jeung lingkunganana. Robahna kelir kulit ieu ogé dipaké salaku isarat pikeun balakutak lianna salaku iber ayana bahya. Kamonésan ieu téh dihasilkeun ku kromatofor sagolongan warna beureum, konéng, coklat, jeung hideung luhureun lapisan eunteung iridofor jeung leukofor, nu ngandung 200-an sél pigmén husus dina unggal samilliméter pasagi kulitna.
Panon balakutak téh kawilang pangmekarna dina karajaan sato mah. Panonna sarupa jeung panon manusa, ngan pupilna ngabentuk kurva "w". Najan teu bisa nénjo kelor, panonna bisa nampa polarisasi cahya nu penting pikeun ngaronjatkeun kontrasna. Dina rétinana aya dua titik sél sénsor (katelah fovea), nu gunana pikeun nempo leuwih ka hareup jeung ka tukang. Robahna fokus béda ti panon manusa nu ngatur lénsana, tapi ku jalan ngarobah panon sagemblengna.
Getih balakutak kelirna bulao semu héjo, kusabab ayana protéin hémosianin nu ngandung tambaga, nu pancénna pikeun ngakut oksigén (sawanda jeung beusi dina hémoglobin dina getih manusa). Getihna dikompa ku tilu jantung nu misah; nu sapasang pikeun ngompa getih kana insang (masing-masing hiji), sedengkeun nu hiji deui pikeun ngompa getih ka sakujur awak lianna. Aliran getih balakutak leuwih gancang batan kalolobaan sato lianna, kusabab kamampuh hémosianin pikeun ngabeungkeut oksigén leuwih leutik batan hémoglobin.
Balakutak boga mangsi kawas cumi-cumi jeung gurita. Baheula, mangsi ieu sok dipaké sakalu panyelup nu disebut sépia.
Kadaharan balakutak di antarana mangrupa moluska leutik, keuyeup, susuh, lauk, atawa balakutak lianna. Sedengkeun nu sok ngamangsa balakutak, nyaéta hiu, lauk, jeung balakutak lianna. Hirupna bisa nepi ka dua taun.
Klasifikasi[édit | sunting sumber]
Aya 119 spésiés balakutak nu ayeuna geus dipikawanoh, digolongkeun kana lima genera. Sepiadariidae ngandung tujuh spésiés jeung 2 genera. Sésana kaasup Sepiidae.
- Kelas Cephalopoda
- Subkelas Nautiloidea: nautilus
- Subkelas Coleoidea: cumi-cumi, gurita, balakutak
- Superordo Octopodiformes
- Superordo Decapodiformes
- Ordo Spirulida: Cumi-cumi Tanduk Ram
- Ordo Sepiida: balakutak
- Kulawarga Sepiadariidae
- Kulawarga Sepiidae
- Ordo Sepiolida: cumi-cumi buntet
- Ordo Teuthida: cumi-cumi
Katuangan[édit | sunting sumber]
Balakutak ilahar dituang ku masarakat Méditerania jeung Asia. Di Itali, balakutak dipaké dina Risotto Nero, atawa mun di Kroasia mah disebutna téh Crni Rižot. Ciri katuangan ieu taya lian ti rasa jeung panémbong tina 'mangsi'na anu hideung (nero jeung crni téh hartina 'hideung'). Kitu deui di Spanyol, ayana mangsi ieu nyiptakeun 'rasa laut' anu dipikaresep.
Sastra[édit | sunting sumber]
Dina dunya sastra, balakutak kawentar alatan judul kumpulan sajak Eugenio Montale nu judulna Tulang Balakutak (Ossi di seppia), medal di Turin taun 1925. Montale, nu gedé di Liguria, wewengkon basisir Laut Méditerania, dileler Hadiah Nobel widang Sastra taun 1975, pikeun ngahirup-huripkeun dunya sastra.
Sumber rujukan[édit | sunting sumber]
- Cuttlefish, Wikipédia édisi basa Inggris (11 Oktober 2006).


text:
Gabriel Fahrenheit
Daniel Gabriel Fahrenheit (24 Méi 1686-16 Séptémber 1736) nyaéa saurang fisikawan Jerman. Lahir di Danzig, Polandia.[1] Anjeunna nu nimukeun mimiti skéma Fahrenheit dina taun 1724.[1] Dina taun 1720, sabada ngalakukeun rupa-rupa panalungtikan, anjeunna manggihan yén pamakéan cai raksa dina nyieun alat pangukur suhu baris ngajamin kakauratan.[1] Derajat suhu anu dipaké dina éta térmométer téh tuluy dingarangan Fahrenheit, luyu jeung ngaran nu nimukeunana. Fahrenheit tilar dunya dina taun 1736.[1]
Skala Fahrenheit nyaéta salah sahiji skala suhu salian ti Célsius jeung Kélvin.[1] Dina skala ieu, titik beku cai nyaéta 32 derajat Fahrenheit (ditulis 32 F°) jeung titik ngagolakna cai téh nyaéta 212 derajat Fahrenheit.[1] Négatif 40 derajat Fahrenheit sarua jeung negatif 40 derajat Célsius. Skala Fahrenheit réa dipaké di Amérika Serikat.[1]
Aya sababaraha paguntrengan ngeunaan kumaha Fahrenheit mikirkeun skala suhuna.[2] Aya anu nyatakeun yén Fahrenheit nangtukeun titik enol (0 derajat Fahrenheit) jeung 100 derajat F dina skala témpraturna ku cara nyutat témpratur di luar panghandapna anu bisa diukur jeung témpratur awakna sorangan.[2] Témpratur di luar panghandapna tuluy ku anjeunna dijadikeun titik enol anu diukur nalika usum tiis taun 1708 nyanghareupan taun 1709 di kampong asalna, Gdansk (Danzig).[2]


text:
NGALARAPKEUN LAPADZ ALLAH
DINA ahir taun 2009, Mahkamah Tinggi Kuala Lumpur nangtukeun yén panyaram Kementrian Dalam Negeri (KDN) sual ngagunakeun kecap Alloh ku Akhbar Minguuan Katholik The Herald éta teu sah jeung batal demi hukum. Hakim Lau Bee Lan nu ngungkulan kasus ieu nétélakeun, “Panyaram KDN Malaysia éta teu sah jeung batal, majalan Mingguan The Herald jeung sakumna rahayat Malaysia éta boga hak hukum pikeun maké asma Alloh tarjamahan tina kecap Pangéran (Tuhan, ind).
Saméméhna medal Fatwa Karajaan Malaysia, Mei 2008, yén asma Alloh mah hak paténna umat Islam turta ulah digunakeun ku ummat séjénna. Éta fatwa diapilainkeun ku dibawana ieu kasus ka pangadilan, hasilna per 31/12/2009 Majalah Mingguan Katholik The Herald anu terbit dina 4 basa tur oplah 14.000 éksemplar ieu, diunggulkeun ku Mahkamah.
Saptu, 2/1/2010, Jamil Khir Baharom, mentri kabinet nu boga tanggung jawab dina urusan agama Islam, nétélakeun Kantor Perdana Mentri bakal ngajukeun banding pikeun ngalawan kaputusan mahkamah.
Kasus ngagunakeun asma Alloh hak saha, éta bisa tumalépa ka nagara séjén. Indonésia jeung Turki kaasup nagara anu ngagunakeun lapad Alloh tarjamahan tina kecap GOD.
Mimitina mah tarjamah asma Alloh téh dipaké pikeun ngaganti sebutan Pangéran Bapa pikeun ngabédakeun jeung anu séjénna. Dina Matius 16: 22 nyebut. “Tapi Petrus ngenyang Jesus ka gédéngeunna jeung nalék Anjeunnna, pokna; “Pangéran (Jesus) mugi Allah (Pangéran Bapa) nyinglarkeun éta perkara”. Ieu terjemahan ngagedurkeun gugatan, lamun téa mah bener kitu, naha atuh Abraham teu jadi Ibrohim, Josep jadi Yususf, David jadi Daud, Solomon jadi Sulaiman. Naon pangna Yesus teu jadi Isa bnu Maryam.
Alif Danya Munsyi di Majalah Tiara (1984( nulis, mimitina mah kecap Pangéran téh saukur ‘plésétan’ tina kecap tuan ku warga Nagara Walanda nu ngaranna Leijdecker taun 1678. Alif ngaguar, maranéhna mah geus biasa nyebut Isa téh ku landian ‘tuan’ anu dina basa Yunani mah ‘Kyrios’, dina basa Portugis ‘ Senor, dina basa Walanda ‘Heere’, dina basa Prancis ‘Seigneur, jeung dina basa Inggris ‘Lord’. Alif nyindekkeun, sebutan Tuan pikeun Isa Al-Masih téh asalna tina surat-surat Paulus. Tarjamahan kecap TUAN pikeun Yesus dina basa Indonésia mimiti dipikawanoh taun 1663 ku jasa terjemahan élmuwan Portugis, ngaranna Browerius. Harita Browerius narjamahkeun Isa al-Masih ku kecap ‘TUAN’. Taun 1678, Leijdecker narjamahkeun ku kecap Pangéran. Hartina, kosakata Pangéran (Tuhan) abus kana basa Indonésia mangrupa pangaruh téologi (agama) kristen.
Situs resmi Lembaga Alkitab Indonésia (Mei 2009) nulis, yén terjemahan asma Allah dina Alkitab basa Melayu geus dikanyahokeun ti taun 1629 ku Injil Matius terjemahan A.C Ruyl, “maka engkau memerin’ja nama Emanuel artin’ja Allahu ferta fegala kita”. Matius 1 : 23). Nalika ngarénsékeun Alkitab TB-LAI, taun 1968, para pingpinan jeung wakil geréja-geréja ti pirang-pirang denominasi ngayakeun konsultasi di Cipayung, Jakarta Kidul. Ieu konsultasi sapuk sangkan kecap Alloh tetep digunakeun saperti dina tarjamah-tarjamah saméméhna.
Kacindékan ti sakabéh katerangan tadi, asma Alloh éta lain asli Bibel, sabab ngaran Pangéran dina Basa Hébréw soko awal basa Perjanjian Lama nyaéta El, Eloh, Elohim jeung Yahweh. Dina basa Greek soko basa Bibel, kecap Pangéran disebut Theos. Dina dua basa ieu, Hébréw jeung Greek asma Alloh hentéh kapanggih.
Al-Alamah Maududi (Pakistan) taun 1941 nalungtik sual ngaran Alloh anu diguar dina buku al-Musthalahat Al-Arba’ah Fil Quran. Maududi meunteun, loba jalma anu kaliru dina ngamahamkeun asma Alloh. Naha ieu ngaran téh ngaran ZAT atawa SIFAT. Naha asma Alloh téh boga akar kata (musytaq) atawa henteu boga ‘derivasi’ (jamid). Naha ieu ngaran téh husus pikeun Alloh ku lantaran bentukna singular (kata tunggal) anu lobana 2679 kali, diulang dina saban lambar al-Quran. Maududi milih pamadegan, yén asma Alloh mah asli, lain rundayan tina kecap Ilah, buktina éta kecap ‘henteu boga bentuk plural atawa jamak, lamun diabusan huruf séjénna, huruf alifna tetep disada’, contona YA ALLOH.
Dina hiji riwayat disebutkeun yén ibuna Isa, Maryam binti Imron mawa anu jadi anakna ka jalma anu pinter (al-Kuttab) pikeun diajar. Kuttab nyarita; “Uktub bismillah, prak tulis asma Alloh’ Nabi Isa leutik malik nanya; “Atadrî mâ huwallôh, naha anjeun nyaho saha ari Alloh? Nabi Isa ngajawab kana patalékanna sorangan; ‘Allôhu ilâhul âlihah”,Alloh téh nyaéta ilah puseurna sesembahan. (Tafsir Thobari, 1/42).
Dina kitab Perjanjian Lama, Keluaran, 4: 4 ngeunaan kisah iteuk Nabi Musa disebutkeun, Dawuh Alloh ka Nabi Musa; ‘Prak téwak buntutna ku leungeun hidep”, Musa ngasongkeun leungeunna, terus néwak oray, ngadak-ngadak oray téh dina pananganna mah jadi iteuk (Kaluaran 4 : 4). Supaya maranéh percaya, yén Pangéran, Alloh éyang maranéhna, Alloh Abraham, Alloh Ishak jeung Alloh Yakub geus némbongan diri ka anjeun”. (Kaluaran 4 : 5). Dina Kaluaran 8 : 10, Nabi Musa nyarita ka Fir’aon; “Prak sing jadi saperti manéh, supaya tuan kuring nyahoeun, yén henteu aya anu saperti Pangéran, Alloh kuring sadaya. “Panétélaan Kitab Kaluaran 4, Alloh uyut maranéh, Alloh Abraham, Alloh Ishak jeung Alloh Yakub, jeung da’wah Nabi Musa ka Fir’aon dina Kaluaran 8 : 10 nuduhkeun yén asma Alloh pikeun Bibel éta ngaran husus, lain ngaran umum atawa ngaran sarékat milik sakabéh pihak, saperti pangakuan kaom liberal jeung pluralisme.
Waleran Nabi Isa, Alloh téh ilah puseurna sesembahan éta nuduhkeun yén asma Alloh mah husus sakaligus ngaran zat, lain ngaran sarékat. Kusabab ngaran husus, nya geus tangtu ulah digunakeun sakarep ingsun ku agama mana baé ogé, kaasup ku urang Islam anu ngalakukeun prakték klénik (padukunan) atawa syirik.
Dina Lukas 4 : 8 disebutkeun Nabi Isa sasauran; “Anjeun kudu nyembah Pangéran Alloh anjeun, saukur ka Mantenna anjeun babakti. Bandingkeun jeung surat an-Naml : 60 – 64, lima kali Alloh nalék, A ilâhun ma’allôh, naha aya Pangéran séjén salian ti Alloh. Alloh ngadawuh, bal hum qoumun ya’dilûn, malahan maranéhna téh kaom anu nyaliwang. (an-Naml (27) : 60. ayat-ayat tadi ku Alloh dipungkas ku dawuh-Na; “Hâtû burhânakum inkuntum shôdikîn, sodorkeun ku maranéh alesan hukum maranéh upama téa mah maranéh jalma anu bener. (an-Naml : 64).
Jadi, asma Alloh mah lain ngaran sarékat anu meunang disarékatkeun ku sing saha baé ogé atawa ku agama naon baé, salian ti agama tauhid dinul Islam, anu boga syahadat tauhid lâilâha ilallôh jeung anu boga syahadat nubuwah (muhammad Rosûlullôh). Ieu syahadat mupus hak milik sakaligus hak hukum saha baé anu nyebut jeung ngagunakeun éta ngaran, kajaba ahli tauhid. Didinya pisan kakuatan jeung gunana huruf La jeung huruf Illâ dina runtuyan éta kalimah syahadat. Dikuatan ku dawuhan Rosul, halal getihna pikeun saha baé anu acan ngucapkeun kalawan sadar lafad jalalah lâilâha ilallôh, innî umirtu an uqôtilan nâsi hattâ yaqûlû lâ ilâha ilallôh. Kitu upama dikékér tina jihat téologi mah. Upama ditempo tina jihat sosiologi, Alloh salaku zat anu disembah jeung diibadahan éta tos layeut jeung kahirupan kaom muslimin ti jaman kalarung jeung geus lila nanceb ngakar dina paradaban bangsa-bangsa kuno, boh di masjid-masjid, mushola, di lembaga pendidikan, tempat kumpul jeung panganjrékan kaom muslimin. Di mimbar masjid, di mihrob, dina bilik masjid, asma Alloh salawasna maparés dina tulisan kaligrafi.
Bukti oténtik panalungtikan sajarah asal usul ieu ngaran ku urang bisa kapanggih dina panto Ka’bah atawa dina Kiswah Ka’bah, dimana Ka’bah éta ngarupakeun bait Alloh anu munggaran aya di bumi (Baitul Atiq, al-Hajj : 23-33) leuwih kolot batan paradaban Yahudi jeung Nasroni.
Kahareup, jigana hukum sertifikasi jeung anu aya pakaitna jeung ‘perlindungan konsumen’ éta jadi hiji hal anu teu bisa diapilainkeun atawa kudu pisan dilakukeun. Sok sanajan sertifikasi mah saukur surat tanda bukti hak nu lumaku minangka alat pangbuktian anu kuat sapanjang data fisik jeung data yuridisna téh luyu jeung fakta anu sabenerna. Sarébu kali golongan séjén ngucapkeun asma Alloh, éta tetep moal ngarobah kana status kakafiran jeung kamusyrikan maranéhna. Sabab koncina aya dina haté (amal kolbu), aya di lisan (amal lisan) jeung aya anu dilampahkeunana (amal arkani). ****(tina Bina Da’wah 360/Ku H. Syamsul Bahri (Majlis Fatwa DewanDa’wah)


text:
Gebang
Gebang nyaéta ngaran sabangsaning palem nu jangkung gedé ti wewengkon padataran handap. Tuwuhan ieu ogé dipikawanoh kalawan ngaran-ngaran séjén kawas gabang (basa Dayak Ngaju), gawang (Timor), pucuk (dialek Betawi), pocok (basa Madura), ibus (basa Batak, basa Sasak), silar (Minahasa) sarta nu séjén-séjénna. Ngaran ilmiahna nyaéta Corypha utan.
Gambaran[édit | sunting sumber]
Tuwuhan palem anu badag ieu, tangkalna tunggal, jangkungna kira-kira 15-20 m. Daun-daun badag ngawangun kipas, buleud ngaramo kalawan diaméter 2-3,5 m, ngumpul dina tungtung tangkal; gagangna panjang nepi ka 7 m, rubak, boga alur sarta cucukan dina sisina. Urut palapah daun dina tangkal ngawangun pola spiral.
Gebang ngan kembangan sarta buahan sakali, nyaéta dina tungtung waktu hirupna. Karangan kembang mecenghul dina tungtung tangkal (terminal), sanggeus kabéh daunna paéh, mangrupakeun malai nu jangkung gedé 3-5 m, kalawan ratusan rébu pucuk kembang konéng semu héjo anu ambeuna seungit. Buahna boga bentuk buleud nu gagangan pondok, héjo, 2-3 cm diaméterna.
Ékologi sarta sumebarna[édit | sunting sumber]
Palem ieu tumuwuh sumebar di padataran handap nu luhurna nepi ka kira-kira 300 m luhureun beungeut laut lbl.. Gebang mikaresep lapangan jukut anu lénglang, walungan, sisi ranca, sarta sakapeung tumuwuh ogé di wewengkon pasir. Di sawatara tempat anu cocog, biasana teu laér ti basisir, gebang bisa tumuwuh ngajumpluk nyieun beubeur leuweung anu cukup lega.
Gebang kapanggih sumebar lega mimiti ti India ngaliwatan Asia Tenggara, Filipina sarta Indonésia nepi ka Australia kalér.
Pamangpaatan[édit | sunting sumber]
Daun gebang, utamana anu ngora, dikokolakeun jadi sagala rupa bahan anyaman anu alus; pikeun bahan nyieun samak, topi, kantong, karung, tali, kecrik sarta pakéan tradisional. Heulayan pita tina olahan janur gebang ieu dina mangsa katukang ramé didagangkeun utamana di Sulawesi Kidul; dipikawanoh sawatara macemna kawas agel, papas, sarta baris.
Sarupaning serat tuwuhan anu cukup alus bisa ogé dihasilkeun tina gagang daunna, sanggeus dibeulah-beulah, dikeueum sarta dikokolakeun leuwih tuluy. Serat ieu bisa dipintal jadi tali atawa, di Filipina, dianyam jadi topi.
Sagu tina jero tangkalna bisa didahar; sanajan biasana sagu ieu pikeun kadaharan sato sarta karék didahar jelema dina mangsa paceklik.
Tangkal gebang cukup teuas, utamana bagian luarna anu jiga kai, sarta ilahar dipaké minangka bahan bangunan. Potongan tangkal anu gembleng sarta dipiceun bagian jerona ilahar dipaké pikeun nyieun bedug.
Sawatara bagian tangkal gebang ngabogaan hasiat pikeun ubar. Akarna dipaké pikeun nyageurkeun diaré nu teu pati beurat tapi mindo. Cai tina palapahna dipaké minangka anti racun. Sarupaning geutah semu beureum dina pucuknya dipaké pikeun ngubaran tatu, batuk sarta diséntri.
Rujukan[édit | sunting sumber]
- Heyne, K. 1987. Tumbuhan Kapaké Indonésia, jil. 1. Yay. Sarana Wana Jaya, Jakarta. Hal. 363-368.
- Steenis, CGGJ van. 1981. Flora, pikeun sakola di Indonésia. PT Pradnya Paramita, Jakarta. Hal. 134.
- PACSOA: Corypha utan